title: Keeper of the Seven Keys Part I

text: Keeper of the Seven Keys part I on power metal -yhtye Helloweenin toinen levy, joka ilmestyi vuonna 1987. Albumia pidetään yhtenä yhtyeen parhaista ja koko power metal -tyylilajin ehdottomista kulmakivistä. Kappale ”Future World” julkaistiin singlenä ja ”Halloweenista” julkaistiin musiikkivideo. Albumilla laulajan tehtävät otti ensi kertaa Michael Kiske.


title: Keeper of the Seven Keys Part I

text: A-puoli


title: Keeper of the Seven Keys Part I

text: B-puoli


title: Heinäturpiaali

text: Heinäturpiaali, aikaisemmalta nimeltään riisivarpunen ("Dolichonyx oryzivorus") on turpiaaleihin kuuluva lintu ja sukunsa ainoa laji.


title: Heinäturpiaali

text: Linnun pituus on 18 senttiä ja paino keskimäärin 43 grammaa. Koiras on ainoa amerikkalainen lintulaji, joka on alapuolelta kokonaan musta ja selkäpuolelta valkoisen kirjava. Sen takaraivossa ja niskassa on laaja keltainen laikku ja matala töyhtö. Kesäisen sulkasadon jälkeen koiras saa naaraan pukua muistuttavan peruspuvun, jossa se muistuttaa nuorta keltasirkkua. Sen pyrstösulat ovat teräväkärkiset. Lentoääni on melodinen ”pink”, laulu on kaunis, melodinen säe.


title: Heinäturpiaali

text: Heinäturpiaalia tavataan Pohjois-Amerikan keskiosissa itärannikolta lähes länsirannikolle saakka, sekä Kanadassa että Yhdysvalloissa. Sen elinympäristön ala on 3,88 miljoonaa neliökilometriä ja populaation koko 11 miljoonaa ykislöä. Lajin kanta on pienentynyt merkittävästi viimeisen sadan vuoden aikana erityisesti alueen itäosissa. Syynä on todennäköisesti viljelymenetelmien muutos ja lintumäärän palaaminen aikaisemmalle, ennen Amerikan viljelyalueiden valtavaa kasvua edeltävälle tasolle. Linnut muuttavat talveksi Etelä-Amerikkaan Peruun, Chileen, Argentiinaan, eteläiseen Brasiliaan ja Paraguayhyn. Silloin tällöin lintuja harhautuu myös Länsi-Eurooppaan, muun muassa Azoreilla laji on tavattu toistaiseksi kolmasti. Lajin elinympäristönä ovat korkeat heinikot, niityt, ruoikot sekä riisi- ja maissiviljelmäalueet.


title: Heinäturpiaali

text: Koiraalla voi olla usean naaraan haaremi, jopa neljän. Polygyniset koiraat ovat tavallisesti vanhoja, kokeneita yksilöitä, jotka valtaavat parhaat reviirit. Ne keskittävät tarmonsa ensimmäisen pesyeen hoitamiseen, ja auttavat muita naaraitaan vain jos aikaa ja ruokaa riittää. Ruohonkorsista rakennettu pesä on maassa mättään tai kasvillisuuden suojassa. Naaras munii 3–7 munaa, joita se hautoo 10–13 päivää. Poikasten hoitoon osallistuu usein kolmaskin lintu, joka voi olla joko naaras tai koiras. Näiden ylimääräisten hoitajien alkuperä ja tarkoitus on tuntematon, mutta arvellaan, että jos kaksi koirasta ruokkii samoja poikasia, saattavat ne molemmat olla olleet hedelmöittämässä naarasta. Poikaset jättävät pesän 10–14 päivän ikäisinä. Laji pesii vain kerran kesän aikana. Pesimäkierron pituus on yhdeksän viikkoa.


title: Heinäturpiaali

text: Heinäturpiaali etsii ravinnokseen maasta siemeniä ja hyönteisiä. 1900-luvun alussa valtavat parvet ruokailivat Yhdysvaltain kaakkoisosan riisipelloilla aiheuttaen merkittävää tuhoa viljelmille. Niitä pyydystettiin ja tapettiin valtavia määriä. Esimerkiksi vuonna 1912 tapettiin Etelä-Carolinassa 720 000 "riisilintua", joksi sitä paikallisesti kutsuttiin, ja laivattiin ruoaksi myytäväksi. Jamaikalaiset syövät edelleen muuttomatkalla levähtäviä rasvaisia turpiaaleja, ja kutsuvat lintua "voilinnuksi".


title: Keeper of the Seven Keys Part II

text: Keeper of the Seven Keys Part II on saksalaisen metallimusiikkia esittävän Helloween-yhtyeen kolmas studioalbumi. Albumin tuotti myös yhtyeen edellisellä studioalbumilla "Keeper of the Seven Keys Part I" tuottajana toiminut Tommy Hansen, ja sen julkaisi levy-yhtiö Noise Records 29. elokuuta 1988. Albumi on nimensä mukaisesti musiikillinen jatko-osa edeltäjälleen, ja se edustaa musiikilliselta lajityypiltään power metalia. "Keeper of the Seven Keys Part II" jäi kitaristi Kai Hansenin viimeiseksi Helloweenissa, sillä hän erosi yhtyeestä albumia seuranneen kiertueen jälkeen.


title: Keeper of the Seven Keys Part II

text: Albumia pidetään yhtenä power metalin keskeisimmistä ja merkittävimmistä julkaisuista. Albumilta julkaistiin singleinä kappaleet ”I Want Out” ja ”Dr. Stein”, joista muodostui Helloweenin uran keskeisimpiä kappaleita. Albumilla kitaristi Michael Weikathin ja laulaja Michael Kisken rooli kappaleiden säveltämisessä kasvoi, sillä aiemmin yhtyeen pääasiallisena lauluntekijänä toiminut Kai Hansen sävelsi albumille vain kolme kappaletta. Tämän vuoksi "Keeper of the Seven Keys Part II:a" on pidetty toisinaan kokonaisuudeltaan epätasaisempana kuin edeltäjäänsä.


title: Keeper of the Seven Keys Part II

text: Albumi nousi myös Billboard 200 -listalle Yhdysvalloissa. Brittiläinen "Metal Hammer" sijoitti "Keeper of the Seven Keys Part II:n" sijalle 32 vuonna 2009 laatimallaan sadan kaikkien aikojen parhaan metallialbumin listalla.


title: Little Richard

text: Little Richard (oikealta nimeltään Richard Wayne Penniman, s. 5. joulukuuta 1932 Macon, Georgia, Yhdysvallat) on yhdysvaltalainen rock and roll -laulaja, lauluntekijä ja pianisti. Hän on yksi rock and rollin varhaisia pioneereja ja musiikkityylin kulta-ajan suurimpia hahmoja 1950-luvulla. Häntä on kutsuttu ”rock and rollin arkkitehdiksi”, ja monet merkittävät artistit ovat nimenneet hänet esikuvakseen ja innoittajakseen. Hänet tunnetaan energisestä laulu- ja pianonsoittotyylistään, riehakkaista lavaesiintymisistään ja koreista esiintymisasuistaan.


title: Little Richard

text: Little Richard levytti läpimurtohittinsä ”Tutti Frutti” vuonna 1955. Hänen muita 1950-luvun hittejään olivat esimerkiksi ”Long Tall Sally”, ”Lucille” ja ”Jenny, Jenny”. Vuonna 1957 Little Richard koki uskonnollisen herätyksen, minkä seurauksena hän lopetti syntisenä pitämänsä rock and rollin esittämisen viideksi vuodeksi. Hänen onnistui nousta uudelleen suosioon 1960-luvun lopulla, kunnes palasi saarnaajaksi taas muutaman vuoden ajaksi 1970-luvun lopulla. Hän on esiintynyt 2010-luvulle asti.


title: Little Richard

text: Richard Wayne Penniman syntyi Maconissa Georgiassa 5. joulukuuta 1932. Hänestä piti tulla etunimeltään Ricardo, mutta virkailija kirjoitti syntymätodistukseen nimen Richard, joka pojan nimeksi jäikin. Richardin isä Charlie ”Bud” Penniman oli muurari, joka omisti pienen kahvilabaarin ja myi laittomasti kotoaan pontikkaa. Richardin äiti Leva Mae oli mennyt naimisiin jo 14-vuotiaana ja sai Richardin 19-vuotiaana, 12-lapsisen sisaruskatraan kolmantena.


title: Little Richard

text: Maconin musta kaupunginosa oli hyvin yhteisöllinen, mutta rotuerottelun vuoksi köyhä ja alempiarvoinen alue. Pennimanit asuivat alueen reunamilla, ja valkoisia lapsia kävi joskus heidän pihallaan leikkimässä Pennimanin lasten kanssa.


title: Little Richard

text: Richard oli syntynyt toinen jalka lyhyempänä, minkä takia hän käveli erikoisesti ja joutui pilkan kohteeksi. Richard oli lapsena sisaruksista kurittomin, omien sanojensa mukaan ”järjetön”, ja isä antoi hänelle alituisesti piiskaa. Kurittamalla isä purki myös pettymystään Richardiin, jonka kävelytavasta ja seuralaisista hän ei pitänyt.


title: Little Richard

text: Richardin perhe ja koko yhteisö olivat hyvin musikaalisia, ja kovaääninen Richard lauloi gospelia kotonaan ja kirkkolauluryhmänsä kanssa kirkossa ja kodeissa. Hänen perheellään oli lauluyhtye The Penniman Singers. Richard kiersi naapurustoaan kymmenvuotiaana myös kansanparantajana, joka paransi sairaita koskettamalla heitä ja laulamalla heille gospelia. Hänen ensimmäinen työpaikkansa oli teatterin juomamyyjänä. Sitä tehdessään hän tutustui teatterissa esiintyneisiin kierteleviin laulajiin, jotka pyysivät joskus häntä esiintymään kanssaan lavalla. Richard opetteli lukiossa soittamaan saksofonia ja pääsi pian koulun orkesteriin.


title: Little Richard

text: Richard leikki mieluummin tyttöjen kuin poikien kanssa ja sanoo halunneensakin olla enemmän tyttö kuin poika. Hänen ensimmäinen ihastuksensa oli poika, mutta hänellä oli suhteita myös vanhempiin naisiin. Richardin naismainen käytös johti kiusaamiseen.


title: Little Richard

text: Penniman lähti kotoa teini-ikäisenä ja liittyi ”Tohtori Hudsonin kiertelevään käärmeöljyrevyyseen”, sitten Georgiaa ja Floridaa kiertelevään B. Brownin orkesteriin ja myöhemmin Sugarfoot Sam from Alabam -yhtyeeseen laulusolistiksi. Pennimanin maine kasvoi, ja hän pääsi esiintymään Atlantan tunnettuihin klubeihin, kuten Bailey’s 81 -teatteriin. Hänen esiintymistyyliinsä kuuluivat jo tuolloin raivoisa karjunta, meikkaus ja räikeät esiintymisasut, joista hänet myöhemminkin tunnettiin.


title: Little Richard

text: Lokakuussa 1951 Penniman pääsi ensimmäisen kerran levyttämään. Hänen levytystään ”Every Hour” alettiin parin viikon kuluttua soittaa radiossa, ja Pennimanin leppynyt isä pyöritti levyä ylpeänä oman baarinsa jukeboxissa omilla kolikoillaankin. Orastavan menestyksensä myötä Penniman sai entistä parempia työtarjouksia ja opetteli myös soittamaan pianoa. Pennimanin isä kuoli ampumavälikohtauksessa 1952, ja 19-vuotiaasta Richardista tuli perheen pääasiallinen elättäjä.


title: Little Richard

text: Penniman perusti gospel-tyylisen yhtyeen The Tempo Toppersin, jonka mukana hän lähti esiintymään New Orleansiin ja muualle Etelään. Tuona aikana hän omaksui edestä korkean kampauksensa ja sai paitsi lahjojensa, myös ulkonäkönsä ja tapojensa ansiosta lempinimen ”Bluesin kuningas ja kuningatar”. Vuonna 1953 The Tempo Toppers levytti Peacock-levy-yhtiölle, mutta albumit eivät myyneet erityisen hyvin. Penniman jätti The Tempo Toppersin ja perusti rhythm and bluesia soittavan The Upsetters -yhtyeen. Sen kanssa hän alkoi kierrellä ahkerasti hyviä palkkoita vastaan, sillä hän oli jo hyvin suosittu Etelävaltioissa. Kiertue-elämään hänet pakotti sekin, että hän ei enää saanut palata Maconiin jouduttuaan siellä putkaan epäsiveellisestä käyttäytymisestä.


title: Little Richard

text: Penniman pääsi levyttämään Specialty-yhtiölle New Orleansissa 1955 ja sai managerikseen Robert ”Bumps” Blackwellin. Ensimmäiset levytykset Penniman ja hänen taustamuusikkonsa tekivät kaksiraitanauhurille pienessä huoneessa niin että Penniman säesti itseään pianolla ja rummut olivat huoneen ulkopuolella. Kaksipäiväisten sessioiden huippukohta oli Pennimanin viimeiseksi levyttämä keikkarallinsa ”Tutti Frutti”. Sen roisit sanat korvattiin levytystä varten siistimmillä, jotka kirjoitti teini-ikäinen Dorothy LaBostrie.


title: Little Richard

text: ”Tutti Frutti” nousi r&b-listoille, mutta valkoisten artistien, kuten Pat Boonen ja Elvis Presleyn, laimeammat versiot kappaleesta myivät sitäkin paremmin, sillä valkoiset radioasemat suosivat niitä Pennimanin alkuperäisen version sijaan. ”Tutti Fruttia” seurasi nopeasti sarja muita rock’n’roll-klassikoiksi muodostuneita singlejä, kuten ”Long Tall Sally”/”Slippin’ and Slidin’” ja ”Rip It Up”/”Ready Teddy”; niistäkin valkoiset artistit tekivät nopeasti omat versionsa.


title: Little Richard

text: Penniman oli saanut monen muun tuon ajan mustan artistin tavoin hyvin huonon sopimuksen Specialtyltä, mikä jäi vaivaamaan häntä vuosikymmeniksi: ”Jos halusi levyttää, oli allekirjoitettava sopimus heidän sanelemillaan ehdoilla tai muuten mitään levyä ei tehty. Minä sain puoli senttiä jokaiselta myydyltä levyltä”, Penniman kertoi elämäkerrassaan. Hän kuitenkin vaurastui ahkeran keikkailun ansiosta ja osti äidilleen ja muulle perheelleen ylellisen talon Hollywoodista nyrkkeilyn raskaansarjan maailmanmestari Joe Louisin naapurista.


title: Little Richard

text: Penniman kertoo hullun imagonsa olleen osittain käytännön sanelema:


title: Little Richard

text: Little Richardin konsertit olivatkin ennennäkemättömän riehakkaita ja seksuaalisesti latautuneita. Lähinnä valkoisista koostunut yleisö kirkui ja tytöt heittelivät alushousujaan lavalle, millaista ei ollut ennen koettu. Konserttien jälkeen yhtye järjesti usein hotellillaan seksiorgioita, joihin Penniman itse osallistui usein mielellään myös katselijana. Näihin aikoihin hän tapasi myös nuoren Lee Angelin, josta tuli hänen tyttöystävänsä.


title: Little Richard

text: Penniman vaati ja sai The Upsettersit taustabändikseen seuraaviin levytyksiin. Hän esiintyi rock-elokuvissa "Minkäpä tyttö sille voi (The Girl Can’t Help It)" ja "Uusi rock’n’roll (Don’t Knock the Rock)" ja levytti New Orleansissa uusia hittejä, kuten kappaleet ”Good Golly, Miss Molly”, ”Lucille”, ”She’s Got It” ja ”Jenny, Jenny”.


title: Little Richard

text: Ollessaan suosionsa huipulla Penniman koki vuonna 1957 uskonnollisen herätyksen. Hän koki jotkin Australian-kiertueen tapahtumat, kuten Sputnik 1:n ylilennon, Jumalan merkeiksi, keskeytti kiertueensa äkillisesti ja palasi Yhdysvaltoihin. Hän yritti purkaa sopimuksensa Specialtyn kanssa ja aloitti pappisopinnot. Penniman kertoi yhdeksi vetäytymisensä syyksi kelvottoman levytyssopimuksensa, mutta hän oli aina ollut myös hengellinen. Hän sanoi: ”Halusin työskennellä Jehovan hyväksi ja löytää mielenrauhan. Olin aina halunnut olla saarnaaja ja omistaa elämäni Jumalalle.” Hän piti vielä jäähyväiskonsertin ystävänsä Alan Freedin vuoksi ja jätti konserttilavat sen jälkeen.


title: Little Richard

text: Penniman ryhtyi kiertämään maata saarnaajana kollegansa Joe Lutcherin kanssa, ja he kävivät useasti etenkin slummialueilla. Penniman opiskeli Alabaman Huntsvillessa seitsemännen päivän adventistien Oakwood Collegessa, jossa hän aiheutti kuitenkin toistuvasti paheksuntaa myöhästelyillään ja poissaoloillaan. Penniman ei itsekään nauttinut koulunkäynnistä, kuten ei nuorenakaan. Hän tapasi vuonna 1957 lukiosta juuri valmistuneen Ernestine Campbeliin ja meni kirkon painostuksesta tämän kanssa naimisiin 1959.


title: Little Richard

text: Vuonna 1960 Penniman palasi musiikkialalle levyttämällä gospel-musiikkia. Levyn jälkeen hän lähti kiertueelle yhdessä Mahalia Jacksonin kanssa. Pennimanin paluu entiseen elämäntyyliinsä ja hänen homoseksuaaliset taipumuksensa aiheuttivat hänen ja Ernestinen avioeron vuonna 1961.


title: Little Richard

text: Promoottori Don Arden houkutteli vuonna 1962 Pennimanin kiertueelle Englantiin. Penniman luuli, että kyseessä oli gospel-kiertue, mutta Arden markkinoi sitä rock’n’roll-kiertueena, eikä Englannissa edes tunnettu Little Richardin gospel-levytyksiä. Mukana kiertueella oli myös Sam Cooke. Penniman aloitti ensimmäisen konsertin esittämällä gospelia, mutta Cooken esityksen jälkeen hän taipui jatkamaan siitä eteenpäin vanhoilla rock’n’roll-hiteillään. Penniman oli erinomaisessa vireessä, ja kiertue aiheutti Englannissa ennennäkemätöntä hysteriaa ja julkisuutta. Useat aloittelevat englantilaiset laulajat, kuten Paul McCartney, John Lennon ja Mick Jagger, saivat näiden konserttien yhteydessä tutustua idoliinsa, ja The Beatles toimi Pennimanin lämmittelybändinä Liverpoolin The Cavern Clubissa.


title: Little Richard

text: Penniman ja beatlesit lähtivät kahdeksi kuukaudeksi konsertoimaan Hampuriin, ja tuona aikana he tulivat hyvin läheisiksi. John Lennonista Penniman ei kuitenkaan koskaan pitänyt tämän ilkeän ja lapsellisen käytöksen vuoksi. Kiertueen lopuksi Penniman esiintyi Britanniassa Granada Networkin tv-show’ssa, josta tuli niin suosittu, että se uusittiin kahdesti.


title: Little Richard

text: Vuonna 1964 Penniman julkaisi paluusinglensä ”Bama Lama Bama Loo”. Vaikka hän olikin levyyn tyytyväinen, se ei noussut Billboard-listalla kuin sijalle 82. Yhdysvaltain musiikkimaailma oli muuttunut, ja pelkästään valkoisilla yhtyeillä oli siihen aikaan listahittejä. Penniman jatkoi kuitenkin keikkailua, ja hänen kitaristikseen tuli nuori Jimi Hendrix (silloin nimellä Maurice James). Paluualbumi "Little Richard Is Back (And There’s a Whole Lotta Shakin’ Goin’ On!)" ei myöskään menestynyt. Penniman syytti huonosta myynnistä myös Etelän radioasemia painostavia saarnamiehiä, jotka eivät olleet antaneet anteeksi hänen luopumistaan papinvirasta. Hänen konserttinsa olivat 1960-luvulla myös entistä camp- ja gay-henkisempiä, mikä rajoitti hänen pääsyään televisioon Yhdysvalloissa.


title: Little Richard

text: Käänne parempaan tapahtui 1968, kun Penniman sai kiinnityksen Las Vegasin Aladdin-hotelliin, mikä oli ennenkuulumatonta rock-esiintyjälle. Konsertit olivat suosittuja, ja ne johtivat uusiin kiinnityksiin. Penniman näkyi pian myös televisiossa ja esiintyi suurilla rock-festivaaleilla. Hän esiintyi tuolloin usein samoissa konserteissa toisten 1950-luvun rokkarien Chuck Berryn ja Jerry Lee Lewisin kanssa. Pennimanin suosion elpyminen rock’n’rollin uuden tulemisen myötä johtui paitsi yleisön kaipuusta rockin perusasioihin, myös mustien esiintyjien hyväksymisestä.


title: Little Richard

text: Veljensä Tonyn kuoleman jälkeen 1977 Penniman päätti palata jälleen kristittyyn elämään. Hän lähti entiseen tapaan saarnakiertueille ja levytti gospelia. Elämäkerrassaan, joka ilmestyi 1984, Penniman kertoi, ettei enää halunnut palata rock’n’rollin pariin.


title: Little Richard

text: Vuosi 1984 oli Pennimanille masentavaa aikaa, sillä hänen äitinsä kuoli eikä hänen suorapuhuiset saarnansa olleet suosittuja. Elämäkerran ilmestyminen nosti hänet kuitenkin takaisin julkisuuden valokeilaan. Hän alkoi esiintyä talkshow’issa, ja hänestä tehtiin televisiodokumentteja. Hän näytteli "Miami Vicessä" ja elokuvassa "Beverly Hillsin pummi" (1986). Hän äänitti uskonnollissävyisen rock’n’roll-albumin Englannissa ja julkaisi hyvin myyneen singlen "Great Gosh A'Mighty" (1986).


title: Little Richard

text: Penniman alkoi vuonna 1989 jälleen esittää myös vanhoja rock’n’roll-klassikkojaan ja ryhtyi kiertämään maailman konserttilavoja. Vuonna 1990 hän sai tähden Walk of Famelle, minkä jälkeen hän sai useita muitakin merkittäviä kunnianosoituksia.


title: Little Richard

text: Penniman on jatkanut esiintymistä 2010-luvulle asti. Hän joutui vuonna 2009 lonkkaleikkaukseen, minkä jäljiltä hänen liikkumisensa on vaikeutunut.


title: Little Richard

text: Penniman ei ole ollut naimisissa vuoden 1961 eronsa jälkeen. Hänellä ei ole omia lapsia mutta yksi adoptoitu poika, Danny Jones.


title: Little Richard

text: Puuduttava kiertue-elämä ajoi 1970-luvulla siihen asti melko raittiin Pennimanin käyttämään runsaasti alkoholia ja kovia huumeita. Hän onnistui jättämään päihteet vuonna 1977.


title: Little Richard

text: Penniman saarnasi 1980-luvulla parantuneensa homoseksuaalisuudestaan, jonka hän silloin vielä tuomitsi, mutta myönsi vuonna 1994 olevansa edelleen ja olleensa aina homo. Pennimanin seksuaaliset mieltymykset, joita hän joskus toteutti julkisilla paikoilla ja väärien ihmisten kanssa, aiheuttivat hänelle vaikeuksia niin koulukavereiden, poliisin kuin kirkkoneuvostonkin kanssa.


title: Little Richard

text: Little Richardia on kutsuttu muun muassa rock'n'rollin arkkitehdiksi. Lukemattomat tunnetut artistit ovat tunnustaneet Little Richardin esikuvakseen ja innoittajakseen. Elton John on sanonut ryhtyneensä pianistiksi nähtyään Little Richardin esiintyvän Englannissa, ja David Bowie on kertonut ryhtyneensä musiikkiuralle Little Richardin vuoksi. Vuonna 2004 Rolling Stone -lehti nimesi Little Richardin kaikkien aikojen kahdeksanneksi suurimmaksi artistiksi.Little Richard on esiintynyt Suomessa Pori Jazzissa 21. heinäkuuta 1996, sekä 24. heinäkuuta 1997 Helsingin Hartwall-areenalla yhdessä Chuck Berryn ja Jerry Lee Lewisin kanssa yhteiskiertueella "The Greatest Rock And Roll Show On Earth".


title: Little Richard

text: Suomalaisista artisteista Little Richardin kappaleita ovat levyttäneet esimerkiksi Jussi & The Boys, Remu Aaltonen, Kirka ja Johnny Liebkind.


Lahden taistelussa kaatuneiden saksalaisten muistomerkki eli Taistelun jälkeen on Willehad Martinin (etunimi myös muodossa Willehard) ja Urho Heinäsen tekemä muistomerkki Lahden taistelussa kaatuneen 73 saksalaisen sotilaan muistoksi. Muistomerkki on Lahden vanhalla hautausmaalla.


title: Lahden taistelussa kaatuneiden saksalaisten muistomerkki

text: 13. kesäkuuta 1918 nimitettiin pormestari Lyytikäisestä, kaupunginvaltuuston varapuheenjohtaja Vitalista ja valtuusmies (kaupunginvaltuutettu) Teittisestä kolmihenkinen komitea, jonka tehtävänä oli suunnitella hautapatsaan hankinta sekä haudan jatkuva hoito. Tätä varten myönnettiin kolmetuhatta Suomen markkaa.


text: Lisäksi Lahden kaupunginvaltuusto järjesti raha-avustuksen kaatuneiden omaisten hyväksi 1918 sekä ilmoitti pystyttävänsä muistomerkin sekä hoitavan haudat (kirje saksalaisen osasto Brandensteinin komentajalle Otto von Brandensteinille):


title: Länsi-Savo

text: Länsi-Savo on Mikkelissä ilmestyvä seitsenpäiväinen sanomalehti. Lehden päälevikkialuetta on Mikkelin seutu, mutta lehteä tilataan jonkin verran myös Pieksämäen seudulla. Länsi-Savossa toimivat myös aluetoimitukset kattaen Juvan, Kangasniemen sekä Mäntyharjun ja Pertunmaan. Lehden kokonaislevikki on 17 919 (LT 2017) ja paperiversion levikki 16 805 (LT 2017). Lukijoita sillä on noin 47 000 (KMT s2016/k2017).


title: Länsi-Savo

text: Länsi-Savon levikki on ollut voimakkaassa laskussa, kuten muillakin suomalaisilla sanomalehdillä. Vuonna 2017 pudotus oli lähes kymmenen prosenttia. Länsi-Savon toimitus sijaitsee Mikkelin Kirjalassa. Lehti painetaan yhtiön painossa Kouvolassa.


title: Länsi-Savo

text: Lehteä julkaisee Kaakon Viestintä Oy, joka on Länsi-Savo Oy:n ja Sanoma Media Finland Oy:n yhteisyritys. Länsi-Savo omistaa yrityksestä 75,5 prosenttia ja Sanoma 24,5 prosenttia. Kaakon Viestintä syntyi vuoden 2015 alussa kun Länsi-Savo-konsernin maakuntalehdet Itä-Savo ja Länsi-Savo yhdistettiin Etelä-Saimaata, Kouvolan Sanomia ja Kymen Sanomia julkaisevan Sanoma Lehtimedian kanssa.


title: Länsi-Savo

text: Tammikuussa 2017 lehden vastaavana päätoimittajana aloitti Timo Laitakari. Aikaisemmin lehden päätoimittajina ovat toimineet muun muassa Tatu Viljakainen, A. A. Tienheimo, Torsti A. Salmi, Erkki Kakkonen, Ilkka Juva, Kari Juutilainen, Pekka Lakka, Tapio Honkamaa ja Tiina Ojutkangas.


title: Länsi-Savo

text: Lehti perustettiin vuonna 1889 "Suomi"-nimisenä. Sen perustaja oli Mikkelin lyseon uskonnon ja suomen kielen lehtori Jaakko Päivärinta, ja lehteä julkaisi pitkään O. B. Blomfelt. Vuosina 1893–1906 lehden nimi oli "Mikkeli" ja tästä eteenpäin "Suur-Savo". Sen omisti vuodesta 1906 Osuuskunta Mikkeli ja 1912 alkaen oma kustannusyhtiö, jonka nimi on ollut vuodesta 1929 alkaen Oy Länsi-Savo. Nykyisen nimensä lehti otti vuonna 1917. Lehti oli ensin nuorsuomalaisten ja sitten edistyspuolueen äänenkannattaja. Vuosina 1917–1918 se ehti olla lyhytikäisen kansanpuolueen äänenkannattaja. "Länsi-Savoa" luettiin pitkään pääasiassa maaseudulla, kun taas kilpaileva kokoomuslainen "Mikkelin Sanomat" oli 1930-luvulle saakka luetuin lehti Mikkelin kaupungissa. Puolueisiin sitoutumattomaksi "Länsi-Savo" julistautui vuonna 1951, kun edistyspuolueen toiminta lakkasi. Seitsenpäiväisenä lehti on ilmestynyt vuodesta 1965.


title: Yoshihiro Takahashi

text: Yoshihiro Takahashi ( tai 高橋よしひろ, s. 18. syyskuuta 1953 Higashinaruse, Akitan prefektuuri, Japani) on japanilainen mangaka. Hänet tunnetaan etenkin koira-aiheisista tarinoistaan.


title: Yoshihiro Takahashi

text: Takahashi on tehnyt useita mangasarjoja, joista ensimmäinen julkaistu on "Shitamachi Benkei" vuonna 1971. Uransa alkuaikoina hän käytti peitenimiä Jun Takamiya (高宮じゅん) ja Gō Yūki (結城 剛). Hänen tunnetuin työnsä on vuosina 1983–1987 julkaistu shōnen-manga "Hopeanuoli" (). Muita hänen tunnetuimpia sarjojaan ovat "Hopeanuolen" jatko-osat "Ginga Densetsu Weed" ja "", sekä koirataistelumanga "Shiroi Senshi Yamato". Näissä tarinoissa koirat kuvataan miehisinä uroina ja niissä on paljon taisteluita. Takahashia on sanottu ensimmäiseksi mangakaksi, joka on tehnyt sankarin koiranpennusta.


title: Yoshihiro Takahashi

text: Vaikka Takahashin tuotannossa on paljon koira-aiheisia tarinoita, hän on piirtänyt myös kalastustarinoita, urheilumangaa (mm. golfista, laukkakilpailuista, baseballista ja itsepuolustuslajeista) ja villin lännen tarinoita. Hän tekee joskus myös yhteistyötä eri henkilöiden kanssa toteuttamalla heidän käsikirjoituksensa sarjakuvamuotoon. Näissä mangoissa päähenkilöinä on ihmisiä, ja Takahashin koiratarinoista poiketen niissä kuvataan myös seksiä. Lähes kaikki hänen mangansa ovat kuitenkin aiheesta riippumatta hyvinkin väkivaltaisia, ja sitä voidaan kuvata todella yksityiskohtaisesti ja groteskisti. Koiratarinoissa tämä esiintyy koiratappeluiden muodossa.


title: Yoshihiro Takahashi

text: Takahashi vieraili syyskuussa 2011 Suomessa roolipeli- ja animetapahtuma Traconin kunniavieraana. Lisäksi hän jakoi nimikirjoituksia kirjakaupoissa ja oli haastateltavana Heltechin AV-viestinnän koulutuspisteen tiloissa. Hän tuli uudelleen Suomeen Animeconin kunniavieraaksi heinäkuussa 2012.


title: American Idol (3. tuotantokausi)

text: American Idolin kolmas tuotantokausi alkoi 19. tammikuuta 2004 ja päättyi 26. toukokuuta 2004. Voittaja voitti toiseksi tulleen 2 prosentin erolla, mikä vastasi noin 1,3 miljoonaa ääntä. Finaalissa annetut 65 miljoonaa ääntä oli suurin määrä kilpailun historiassa kuudennen kauden finaaliin asti 23. toukokuuta 2007.


title: American Idol (3. tuotantokausi)

text: Koelaulut pidettiin New Yorkissa, Los Angelesissa, San Franciscossa, Houstonissa, Atlantassa ja Honolulussa.


title: American Idol (3. tuotantokausi)

text: Kilpailun alku tuli tunnetuksi Kalifornian Berkeleyn yliopiston opiskelijan William Hungin ensiesityksestä Ricky Martinin kappaleella "She Bangs". Hänen esiintymisensä ja yllättävä asenteensa tuomari Simon Cowellin kritiikkiä kohtaan tekivät hänestä heti suositun, minkä vuoksi hän sai levytyssopimuksen Koch-levy-yhtiöltä.


title: American Idol (3. tuotantokausi)

text: 32 semifinalistia olivat:Äänestyksessä annettiin 65 miljoonaa ääntä, mikä oli enemmän kuin edellisillä kausilla yhteensä. Fantasia Barrino selviytyi voittajana ja jätti Diana DeGarmon kakkoseksi. Kolmas kausi näytettiin myös Australiassa kanavalla Network Ten muutama päivä Yhdysvaltain lähetysten jälkeen.


title: American Idol (3. tuotantokausi)

text: Toisen kauden jälkeen oli epäilyjä siitä, näkikö Clay Aiken voittajan nimen Ryan Seacrestin kortista ennen finaalilähetystä, joten tällä kertaa Seacrestia ohjeistettiin muistamaan voittajan nimi ja äänestysluvut ulkoa. Hän kuitenkin piti käsissään tyhjää korttia ilmoittaessaan tulokset. Kuitenkin ohjelman jälkeen pidetyssä haastattelussa "USA Today" -lehdessä Diana DeGarmo myönsi, että hän oli tajunnut hävinneensä, kun kilpailijat harjoittelivat finaalia varten ja hän huomasi laulavansa voittajan laulun "I Believe" ennen lopullisia tuloksia. Hän ymmärsi siitä ettei laulaisi enää muutaman minuutin päästä, kun voittaja olisi julkistettu.


title: American Idol (3. tuotantokausi)

text: Finaalin aikaan monet julkisuuden henkilöt ilmoittivat kannustavansa Fantasiaa: Frankie Muniz, Sharon Osbourne, Ray Romano, Amy Yasbeck, Nicole Kidman, Lori Loughlin, Kate Hudson, Andy Richter, Jennifer Love Hewitt, Holly Robinson Peete, Giuliana Depandi, Ben Stiller, Richard Schiff, Lea Thompson ja Mo’Nique.


title: American Idol (3. tuotantokausi)

text: Paul Anka esiintyi kauden finaalissa.


title: Arkkimaa

text: Arkkimaa on kuvitteellinen valtio Narnia-kirjoissa. Maan keksi sarjan kirjoittaja C. S. Lewis. Arkkimaan ("Archenland") nimi on lähtöisen kreikan kielestä, jossa sana "archen" tarkoittaa hallitsijamaata tai vanhaa maata. Arkkimaan pohjoispuolella sijaitsee Narnia ja eteläpuolella Kalormen. Arkkimaa sijaitsee vuoristoisella seudulla ja sen kuninkaat polveutuvat Narnian ensimmäisestä kuninkaasta Frankista ja tämän vaimosta Helenistä. Arkkimaa on lämpimissä väleissä Narnian kanssa, mutta Kalormen valtaisi sen hetkessä, ellei Arkkimaata suojaisi paahtavan kuuma aavikko.


title: Tisrok

text: Tisrok, josta voidaan käyttää myös muotoa Tasbanin Tisrok, on hallitsija kuvitteellisessa valtiossa nimeltä Kalormen, joka kuuluu Narnia-kirjasarjan tärkeimpiin maihin. Tisrokin keksi Narnia-sarjan kirjoittanut C. S. Lewis. Tisrok asuu valtavassa palatsissa Tasban-nimisessä kaupungissa. Tisrok johtaa Kalormenin armeijaa. Tisrok on kuitenkin vain arvonimi, jota jokainen Kalormenin kuningas kantaa. Samalla tosin heistä jokaisen nimi on Tisrok, eikä kukaan muista monesko kyseinen Tisrok kenties on.


title: Tisrok

text: Tisrok on Kalormenin sotaisuudesta johtuen lähes poikkeuksetta sotaisa hallitsija. Kalormen käykin useita sotia rajanaapureitaan vastaan. Tisrokin tehtävä on johtaa itse armeijaa, sillä muuten tarkaaneista – eli kalormenlaisista ylimyksistä – voisi tulla liian mahtavia ja he voisivat syrjäyttää Tisrokin.


title: Arthur Evans

text: Sir Arthur John Evans (8. heinäkuuta 1851 – 11. heinäkuuta 1941) oli englantilainen arkeologi, joka tuli kuuluisaksi Knossoksen löytämisestä 1899. Knossos oli todennäköisesti minolaisen kulttuurin hallitsijan palatsi. Löydöt osoittivat, että vuosina 2500–1400 eaa. Kreikkaan nykyisin kuuluvalla Kreetan saarella kukoisti aiemmin tuntematon neoliittinen kulttuuri.


title: Arthur Evans

text: Knossoksen löydöt olivat aluksi keramiikkaa, mutta syvemmältä Evans löysi ajalle 2000 eaa. ajoitetun minolaisen ylellisen palatsin, joka sisälsi esimerkiksi hienostuneen saniteettijärjestelmän. Palatsin seinät oli koristeltu freskoin, jotka kuvasivat härkäkulttia. Keskuksena oli upea valtaistuinsali. Evans on pyrkinyt entistämään palatsin.


title: Arthur Evans

text: Evans kävi koulua Harrow Schoolissa ja opiskeli Brasenose Collegessa Oxfordissa ja Göttingenin yliopistossa. Evans oli Ashmolean Museumin johtajana Oxfordissa vuosina 1884–1908.


title: Arthur Evans

text: Evansin vieraillessa Suomessa vuonna 1873 hän löysi Inarijärven Ukonsaaresta hopeisen ohimorenkaan, joka ajoittuu rautakauden lopulle.


title: Lucario

text: Lucario on yksi ns. neljännen sukupolven Pokémoneista. Se on sekä taistelu-, että teräs-tyyppiä. Lucariosta on tehty elokuva, "Lucario and the Mystery of Mew". Se muistuttaa jossain määrin kahdella jalalla kävelevää kojoottia, koiraa tai sutta. Sen rinnassa ja ranteissa on isot piikit. Lucario ei ole legendaarinen Pokémon, kuten ennen luultiin, vaan se on samantyyppinen "yksi-laatuaan" Pokémon kuten Snorlax ja Sudowoodo. Lucariolla on kyky "nähdä" ihmisten ja kaikkien muidenkin elävien olentojen aurat. Lisäksi se on niitä harvinaisia Pokémoneja, jotka osaavat puhua ihmisten kieltä. Se kehittyy päiväsaikaan kesytyksellä Riolusta.


title: Lucario

text: Lucario esiintyy Super Smash Bros.-pelisarjan pelissä Super Smash Bros. Brawl. Siinä pelissä tämä esiintyy lukittuna hahmona.


title: Robert McNamara

text: Robert Strange McNamara (9. kesäkuuta 1916 – 6. heinäkuuta 2009) oli Yhdysvaltain puolustusministeri John F. Kennedyn ja Lyndon B. Johnsonin kausilla 1961–1968. Erottuaan virastaan hän siirtyi Maailmanpankin johtajaksi ja toimi siinä tehtävässä vuoteen 1981. Ennen asemaa Kennedyn hallinnossa hän oli toiminut vuodesta 1946 Ford-yhtiön johtajistossa, vuodesta 1955 apulaispääjohtajana ja vuodesta 1960 pääjohtajana. Ministerinä McNamara järkiperäisti Pentagonin varainkäyttöä.


title: Robert McNamara

text: Kennedyn kabinetin jäsenenä ja puolustusministerinä McNamara oli avainasemassa Yhdysvaltain sitoutumisessa Vietnamin sotaan. Häntä pidetään sodan amerikkalaisen vaiheen pääarkkitehtinä ja hänestä tuli yleisessä mielipiteessä sodanvastaisen liikkeen maalitaulu ja sodan symboli. Myöhemmin McNamara alkoi katua Yhdysvaltain liittymistä taistelutoimintaan ja omaa osallisuuttaan konfliktin eskaloitumisessa täysimittaiseksi sodaksi. McNamaran eron taustalla olivat erimielisyydet presidentti Johnsonin kanssa suhtautumisessa Vietnamin sotaan, mutta on epäselvää, oliko ero täysin vapaaehtoinen. Dokumenttielokuva "Sodan oppitunnit" käsittelee McNamaran uraa Yhdysvaltain hallinnossa.


title: Ola Kyllönen

text: Olavi "Ola" Kyllönen soitti koskettimia ja kitaraa Hurriganesissa syyskuusta 1981 syyskuuhun 1982 ja 1984, albumeilla "Hurrygames" ja "Fortissimo". Hän soitti rumpuja Scapa Flow -yhtyeessä syksystä 1976 loppuvuoteen 1979 ja vierailee yhtyeen vuonna 1980 julkaistulla albumilla Uuteen aikaan säveltäjänä ja lyömäsoittajana. Hän on soittanut myös bassoa ja kitaraa Ari Vaahteran sekä kitaraa Positive touch -yhtyeen levyillä.


title: Ruby (laulaja)

text:
Ruby () syntyään Rania Hussein, ) (s. 8. lokakuuta 1981) on egyptiläinen poplaulaja ja näyttelijä.
Hän on julkaissut tähän mennessä musiikkialbumin nimeltä "Eba'a Abelny" vuodelta 2004). Hänen toisen albuminsa nimeltä Mesheit Wara E7sasy oli määrä ilmestyä heinäkuussa 2006.


title: Ruby (laulaja)

text: Ennen työuraansa Ruby opiskeli lakia Bani Suwayfin yliopistossa. Ennen laulajaksi ryhtymistään Ruby aloitti uransa ensin mallina sen jälkeen, kun puolalainen laulaja Murielle Romanoff löysi hänet Kairon amerikkalaisesta yliopistosta. Romanoff pyysi Rubya musiikkivideolleen lauluun "Don't Make Me Cry". Video sai aikaan paljon kohua Lähi-idässä ja eripuolilla arabimaailmaa, koska video sisälsi seksuaalisia kohtauksia. Myöhemmin Ruby teki useita televisiomainoksia mainostaen sellaisia tuotteita kuten Pringles, Sparkle ja Alo.


title: Ruby (laulaja)

text: Mallin työnsä kautta Ruby löysi tiensä elokuviin. Hän esiintyi pienessä koulutytön roolissa komediaelokuvassa "Thakafy". Lisäksi hän näytteli egyptiläisen elokuvaohjaajan Youssef Chahine elokuvassa "Sekoot Hansawwar" (2001). Siinä hän esitti rikasta ja romanttista tyttöä, joka rakastuu autonkuljettajaansa. Elokuvan myötä Ruby otti käyttöön taiteilijanimensä.


title: Ruby (laulaja)

text: Ensimmäisen musiikkivideonsa Ruby julkaisi vuonna 2003 singlestään "Enta Aref Leih", josta tuli Lähi-idän musiikkikanavien suuri hitti. Video aiheutti valtavaa kohua joukkotiedotusvälineissä, sillä siinä Ruby esiintyi paljastavassa asussa vatsatanssijana vaeltaen Prahan katuja. Hän on saanut osakseen huomiota ja kritiikkiä myös myöhemmistä videoistaan samasta provokatiiviseksi mielletystä syystä.


title: Ruby (laulaja)

text: Nuorta arabialaista populaarimusiikkisukupolvea edustavan Rubyn musiikki lähentelee tyyliltään vahvasti discomusiikkia, johon yhdistyvät arabialaiset elementit.


title: Ōitan prefektuuri

text: Ōitan prefektuuri ( sijaitsee Kyūshūssa, Japanissa. Sen pääkaupunki on Ōita.


title: Ōitan prefektuuri

text: Kyūshūn koillisrannikolla sijaitsevaa Ōitaa ympäröivät Miyazakin prefektuuri etelässä ja Fukuokan sekä Kumamoton prefektuurit lännessä. Kapeaa rannikkoaluetta lukuun ottamatta prefektuuri on vuoristojen peittämää. Rannikolta pohjoiseen Seton sisämerellä sijaitsevat Suon ja idässä Iyon kanaalit.


title: Ōitan prefektuuri

text: Meiji-restauraatiossa vanhat Buzenin ja Bungon provinssit yhdistettiin Ōitan prefektuuriksi. Alueen hallinta jakautui useiden daimioden kesken, eikä alueelle siksi kehittynyt vahvaa linnakaupunkia, kuten muille Japanin alueille.


title: Ōitan prefektuuri

text: Ōita on kuuluisa kuumista lähteistään. Prefektuurissa sijaitsevassa Beppun kaupungissa niitä on tuhansia, enemmän kuin missään muualla Japanissa.


title: Teknologföreningen

text:
Teknologföreningen on Aalto-yliopiston ainoa julkisoikeudellinen osakunta.
Se perustettiin vuonna 1872 Helsingin teknillisen reaalikoulun opiskelijoiden järjestöksi. Nykyisen Teknologföreningenin ja entisen Teknillisen Korkeakoulun Ylioppilaskunnan asema ruotsin- ja suomenkielisten opiskelijoiden henkisinä koteina syntyivät monien, tuskallistenkin vaiheiden kautta. Osakunta toimii vuonna 1966 valmistuneessa Urdsgjallar-nimisessä rakennuksessa Espoon Otaniemessä.


title: Conrad Lant

text: Conrad Lant, taiteilijanimeltään Cronos, (s. 15. tammikuuta 1963 Lontoo) tunnetaan brittiläisen thrash metal/black metal -yhtye Venomin laulaja-basistina. Hän liittyi yhtyeeseen vuonna 1979 kitaristina tavattuaan kitaristi Jeffrey Dunnin (alias Mantas). Lantista tuli yhtyeen basisti ja lopulta laulaja Clive Archerin lähdettyä. Lant ryhtyi soolouralle vuonna 1987, mutta palasi takaisin vuonna 1995, levytettyään useiden metalliartistien kanssa.


title: Hajuherne

text: Hajuherne ("Lathyrus odoratus") eli tuoksunätkelmä on hernekasvien heimoon kuuluva lähinnä Välimeren seudulta kotoisin oleva yksivuotinen palkokasvi, jota viljellään lähinnä koristeeksi. Lajista käytetään yleisesti myös nimeä tuoksuherne.


title: Hajuherne

text: Hajuherne voi kasvaa noin kaksi metriä pitkäksi. Sen kukat ovat suuremmat kuin ruoaksi käytettävien hernelajien, väriltään ruusunpunaiset, valkoiset tai violetinsävyiset, ja tuoksuvat melko voimakkaasti. Niistä kehittyy karvaisia palkoja, jotka sisältävät noin 6–12 hernettä. Siemeniä ei voi syödä ja koko kasvi on myrkyllinen. Palko ja siemenet sisältävät 3-aminopropionitriilia (BAPN).


title: Trelleborg

text: Trelleborg on entinen Ruotsin kaupunki ja nykyinen Trelleborgin kunnan keskustaajama. Trelleborg sijaitsee Skånen läänissä ja Skånen historiallisessa maakunnassa. Ennen vuoden 1997 lääniuudistusta se kuului Malmöhusin lääniin. Kaupunki sijaitsee Itämeren rannalla aivan Ruotsin eteläisimmällä rannikolla. Vuoden 2010 lopussa Trelleborgin kaupunkitaajamassa oli 28 290 asukasta.


title: Trelleborg

text: Trelleborgin alueella on ollut asutusta todennäköisesti jo tuhannen vuoden ajan. Ensimmäinen kirjallinen maininta kaupungista on vuodelta 1257. Trelleborgin satama on Ruotsin toiseksi suurin satama, sieltä on lauttayhteydet Saksan Rostockiin, Sassnitziin ja Travemündeen.


title: Trelleborg

text: Jo 900-luvulla tai jopa sitä aiemmin, kaupungin kohdalla oli tanskalaisten viikinkien rakentama kehälinna eli "trelleborg". Tämän linnan jäänteet löytyivät 1990-luvulla, jolloin se rakennettiin uudestaan ja on edelleen yleisön tutustuttavissa. Nykyään siinä järjestetään myös monia kesätapahtumia. Kaupunki mainitaan Tanskan kuningashuoneen häälahjana Ruotsin prinssi Valdemar ensimmäiselle. Hyvin pian se valloitettiin takaisin Tanskalle, jonka hallinnassa se oli vuoteen 1658, jolloin koko Skåne menetettiin Ruotsille sodassa. Keskiajalla sillin kalastuksesta tuli kaupungille merkittävää. Kaupunkioikeudet Trelleborg sai vuonna 1867. Tästä oli kiittäminen niitä tahoja, jotka jatkuvasti olivat pitäneet asiaa esille Ruotsin valtiopäivillä vuodesta 1658.


title: Trelleborg

text: Trelleborg on kaupunki, jossa työväenliikkeellä on ollut perinteisesti vahva kannatus ja sosialidemokraatit ovat olleet kunnallispolitiikan pääpuolue. Kaupungin teollistumisen aloitti jo 1800-luvulla perustettu Trelleborg AB. Muita merkittäviä yrityksiä ovat etiketti- ja sanomalehtivärejä valmistava Flint Group (XSYS Print solutions) ja sänkyvalmistaja DUX.


title: Gerard Butler

text: Gerard James ”Gerry” Butler (s. 13. marraskuuta 1969 Glasgow, Skotlanti) on skotlantilainen näyttelijä, joka on esiintynyt elokuvissa, tv-sarjoissa ja teatterissa.


title: Gerard Butler

text: Gerard Butler syntyi Glasgow'ssa vuonna 1969 roomalaiskatoliseen perheeseen. Hänen isänsä Edward oli vedonvälittäjä. Gerardin ollessa kuuden kuukauden ikäinen perhe muutti Kanadaan, mutta hänen vanhempansa erosivat puolitoista vuotta myöhemmin, ja äiti Margaret palasi Gerardin ja tämän kahden vanhemman sisaruksen, Brianin ja Lynnin kanssa takaisin Skotlantiin. He asettuivat asumaan Paisleyn kaupunkiin lähelle Glasgow'ta. Gerard tapasi isänsä uudestaan vasta 16-vuotiaana. Hän piti tiiviisti yhteyttä isäänsä, kunnes tämä kuoli syöpään Gerardin ollessa 22-vuotias.


title: Gerard Butler

text: Gerard haaveili lapsena näyttelijän urasta, mutta päätyi erinomaisen koulumenestyksen siivittämänä opiskelemaan lakia Glasgow'n yliopistoon. Saatuaan tutkinnon valmiiksi hän aloitti työn lakimiesharjoittelijana edinburghilaisessa lakifirmassa. Hän ei kuitenkaan viihtynyt työssään. Hän käytti runsaasti alkoholia vapaa-ajallaan, laiminlöi töitään ja sai lopulta potkut harjoittelupaikastaan vain viikkoa ennen lakimiehen ammatillisen pätevyyden saavuttamista.


title: Gerard Butler

text: Butler muutti Lontooseen 90-luvun puolivälissä, sen jälkeen kun hänet oli erotettu lakifirmasta. Aluksi hän elätti itsensä erilaisilla tilapäistöillä, kuten puhelinmarkkinoinnilla, mutta sai sitten avustajan pestin tuntemaltaan roolittajalta, joka työskenteli Steven Berkoffin Coriolanus-teatterinäytelmän parissa. Butler tapasi Berkoffiin eräänä päivänä kahvilassa ja pyysi päästä koe-esiintymiseen. Berkoff suostui ja Gerard sai roolin Coriolanus-näytelmästä.


title: Gerard Butler

text: Tämän jälkeen Gerard esiintyi jonkin aikaa eri näytelmissä, kuten "Trainspottingin" teatteriversiossa, jossa hän esitti Mark Rentonia. Hänen valkokangasdebyyttinsä tapahtui vuonna 1997 ensi-iltansa saaneessa elokuvassa "Hänen majesteettinsa, rouva Brown". Samana vuonna hän sai julkisuutta myös pelastamalla 14-vuotiaan pojan, joka oli hukkumaisillaan jokeen.


title: Gerard Butler

text: Gerard Butlerin ura Hollywoodissa alkoi, kun hän esiintyi vuonna 2000 pääroolissa yhdysvaltalaisessa tv-minisarjassa "Hunni Attila". Tämän jälkeen hän alkoi saada rooleja suuren budjetin elokuvista, kuten "Tulen valtakunta", "" ja "Aikamatka". Vuonna 2004 hän esiintyi kummituksena Joel Schumacherin ohjaamassa musikaalielokuvassa "Oopperan kummitus". Schumacherin tekemää roolivalintaa pidettiin yllätyksenä, koska Gerard Butler ei ollut vielä kovin tunnettu näyttelijä eikä hänellä ollut koulutusta laulamiseen. Hänen suorituksensa elokuvassa sai lopulta ristiriitaisen vastaanoton.


title: Gerard Butler

text: Butlerin varsinaisena läpimurtona voidaan pitää vuonna 2007 ensi-iltansa saanutta elokuvaa "300", joka kertoo 300 spartalaisen sotilaan urhoollisuudesta Thermopylain taistelussa antiikin Kreikassa. Butler esitti siinä Spartan kuningas Leonidasta.


title: Minimani

text: Minimani on yksityinen suomalainen hypermarketketju, joka myy kuluttajille päivittäis- ja käyttötavaroita. Ketjun liikkeet sijaitsevat Jyväskylässä, Kokkolassa, Lempäälässä, Seinäjoella ja Vaasassa. Liikevaihto oli noin 110 miljoonaa vuonna 2016 ja henkilökuntaa noin 350.


title: Minimani

text: Minimanin perusti vuonna 1986 Juhani Metsäranta toimittuaan ensin 26 vuotta K-kauppiaana Seinäjoella. Aluksi Minimani toimi halpakauppana ostaen isoja eriä ja myyden ne edullisesti. 1990-luvulla ketju laajeni, kun kaupat perustettiin Vaasaan, Kokkolaan ja Jyväskylään. 2000-luvulla Minimani on uudistanut myymälöitä hypermarket-kaupoiksi, ja Lempäälän Ideaparkkiin on tehty käyttötavaraan keskittyvä kauppa. Espoon Olarissa toimi Minimani vuosina 2005-2011. Minimanin toimitusjohtajana on syksystä 2013 lähtien toiminut Heikki Tynjälä.


title: Sam Harris

text: Sam Harris (s. 9. huhtikuuta 1967) on yhdysvaltalainen kirjailija, filosofi ja neurotieteilijä. Hän on toimitusjohtaja ja toinen perustajista Project Reason -säätiössä, jonka tarkoitus on edistää sekularismia ja tieteellistä ajattelua yhteiskunnassa. Hänen kirjansa "Uskon loppu" sai vuonna 2005 PEN/Martha Albrand -palkinnon (First Nonfiction), ja hänen kirjoituksiaan on julkaistu lehdissä "Los Angeles Times", "The Times", "Free Inquiry" ja "Playboy". Hän esiintyy myös dokumenttielokuvissa "The God Who Wasn't There" (2005) ja "The Unbelievers" (2013).


title: Sam Harris

text: Harris on suorittanut BA-tutkinnon filosofiasta Stanfordin yliopistossa ja filosofian tohtorin tutkinnon neurotieteestä UCLA:ssa. Hän on tutkinut itämaisia ja länsimaisia uskontoja sekä uskonnollisen uskon syntyä aivoissa. Harris on kirjoittanut muiden muassa "The Huffington Postiin" ja "Truthdigin"-sivustolle.


title: Sam Harris

text: Harris vietti lapsuutensa Los Angelesissa. Hänen isällään oli kveekaritausta ja hänen äitinsä on juutalainen sitcom-tuottaja Susan Harris, joka loi tv-sarjan "Tyttökullat". Harrisin mukaan hänen kasvatuksensa oli sekularistinen.


title: House of Wax

text: House of Wax on yhdysvaltalainen kauhuelokuva, jonka on ohjannut Jaume Collet-Serra. Elokuvan ensi-ilta oli 6. toukokuuta 2005. Siitä julkaistiin myös DVD 25. lokakuuta 2005. Elokuvassa näyttelevät muiden muassa Paris Hilton, Elisha Cuthbert ja Chad Michael Murray.


title: House of Wax

text: House of Wax on uusintaversio vuoden 1953 samannimisestä elokuvasta, jossa näytteli Vincent Price, ja elokuvasta "Vahakabinetin arvoitus" vuodelta 1933.


title: House of Wax

text: Kuusi teiniystävystä ovat matkalla jalkapallo-otteluun. Illan tullen he päättävät leiriytyä metsänreunalle. Illalla nuorten pitäessä hauskaa paikalle pysäköi auto, jonka kuljettaja ei suostu näyttäytymään.


title: House of Wax

text: Aamulla Carlyn (Elisha Cuthbert) poikaystävän Waden (Jared Padalecki) autosta on hajonnut jäähdytin, eikä Wade pysty jatkamaan matkaa sillä. Carly liukastuu metsässä ja putoaa rinnettä alas eläinraatojen sekaan. Pojat tulevat auttamaan häntä. Paikalle saapunut tuntematon mies kuulee Waden autosta ja tarjoutuu viemään hänet ja Carlyn lähimpään kaupunkiin. Muut teineistä jatkavat matkaa jalkapallo-otteluun.


title: House of Wax

text: Sillä aikaa Carly ja Wade tutustuvat kaupungissa paikalliseen Bo'hon, joka vie heidät talolleen. Ollessaan talossa Carly huomaa rikkonaisen etulampun Bon autossa ja yrittää saada Waden ulos talosta, mutta ei onnistu. Muut palaavat leiriin, sillä he eivät ehtineet jalkapallopeliin. Paige (Paris Hilton) ja hänen poikaystävänsä jäävät leiriin kahdestaan ja Carlyn veli Nick (Chad Michael Murray) ja Dalton lähtevät hakemaan Carlya ja Wadea. Nickin ja Daltonin saapuessa kaupunkiin he ihmettelevät sen tyhjyyttä, eivätkä löydä Carlya ja tämän poikaystävää. Dalton etsii vahakabinetista ja löytää Waden pianon äärestä. Dalton ei kuitenkaan tiedä talossa olevasta Vincentistä, joka saa hänet tapettua. Nickin etsiessä Carlya ja Wadea hän tapaa Bon, joka pitää Carlya vankina kellarissa. Carly saa huudettua apua, jonka jälkeen Nick tappelee hetken Bon kanssa ja telkeää hänet ulos siksi aikaa, kun menee hakemaan siskoansa.


title: House of Wax

text: Samaan aikaan leirissä Vincent tappaa Blaken ja jahtaa Paigea sokeritehtaalle, missä hän lopulta tappaa Paigen. Nick ja Carly taas pakenevat Bo'ta elokuvateatteriin, jossa Nick luulee onnistuneensa tappamaan Bon. He lähtevät etsimään Wadea ja Daltonia Bon asunnolta. Pian Bo ilmestyy paikalle, muttei huomaa Nickiä eikä Carlya. Myös Vincent saapuu paikalle tuoden kuolleet Paigen ja Blaken mukanaan.


title: House of Wax

text:
Elokuva keräsi yhteensä 11 ehdokkuutta erilaisiin palkintoihin, joista se voitti neljä. Tärkein ehdokkuuksista oli Paris Hiltonin saama "MTV Movie Award" -ehdokkuus kategoriassa "Paras scared-as-sh**t-kohtaus". Lisäksi elokuva on saanut kolme "Teen Choice -palkintoa".
"Rotten Tomatoes" antoi elokuvan arvosanaksi 4,3/10.


title: Sally Field

text: Sally Margaret Field (s. 6. marraskuuta 1946 Pasadena, Kalifornia) on yhdysvaltalainen näyttelijä ja kaksinkertainen Oscar-, Emmy- ja Golden Globe -voittaja.


title: Sally Field

text: Field aloitti näyttelijänuransa televisiossa näyttelemällä 1960-luvun puolivälin sarjassa "Gidget". Seuraavaksi hän esiinty mm. sarjassa "Lentävä nunna" ja useita kertoja vierailevana näyttelijänä lännenkomediasarjassa "Smith ja Jones".


title: Sally Field

text: Fieldin ensimmäiset roolit olivat pääasiassa komediasarjoista. Vuonna 1976 hän osoitti lahjakkuutensa myös draamanäyttelemisessä, kun hän voitti Emmy-palkinnon teleivioselokuvasta "Tie uuteen elämään".


title: Sally Field

text: Ensimmäisen Oscarinsa Field voitti parhaasta naispääosasta vuoden 1979 elokuvasta "Norma Rae". Toistamiseen hän pokkasi saman palkinnon viisi vuotta myöhemmin roolisuorituksestaan elokuvassa "Tilaa sydämessä". Field on esiintynyt myös elokuvissa "Mrs. Doubtfire – Isä sisäkkönä" ja "Forrest Gump".


title: Sally Field

text: Televisiossa Fieldillä on ollut toistuva rooli draamasarjassa "Teho-osasto", jossa hän on esittänyt tohtori Abby Lockhartin äitiä. Field voitti suorituksestaan sarjassa Emmy-palkinnon vuonna 2001.


title: Sally Field

text: Field näyttelee ABC:n televisiosarjassa "Perhesiteet", joka alkoi vuonna 2006. Hän esittää sarjassa perheen matriarkkaa, Noraa. Field liittyi sarjaan vasta pilottiosan jälkeen. Pilotissa Noraa näytteli vielä Betty Buckley. Field on voittanut roolistaan Emmyn ja on ollut myös Golden Globe -ehdokkaana.


title: Sally Field

text: Field seurusteli pitkään näyttelijä Burt Reynoldsin kanssa, mutta ensimmäisen kerran hän meni naimisiin Steven Craigin kanssa. Liitto kesti vuodesta 1968 vuoteen 1975. Fieldin toinen avioliitto Alen Greismanin kanssa alkoi vuonna 1984 ja päättyi eroon vuonna 1993. Hänellä on kolme lasta, joista kaksi ensimmäisestä ja yksi jälkimmäisestä liitosta.


title: Sally Field

text: Vuonna 2005 Fieldillä diagnosoitiin osteoporoosi. Hän on sairastumisen jälkeen johtanut julkista kampanjaa kouluttaa ja inspiroida naisia, joilla on diagnosoitu sama sairaus.


title: Masayuki Uemura

text: Masayuki Uemura (s. 1943 ) on Nintendolla työskentelevä henkilö, joka on tullut tunnetuksi suunnittelemistaan Nintendo Entertainment System ja Super Nintendo Entertainment System -konsoleista . Uemura tuli töihin Nintendolle 1970-luvun alussa, kun Gunpei Yokoi palkkasi hänet Sharp Electronicsista kehittämään "Nintendo Beam Guns" -ammuntapeliä, jossa käytettiin Uemuran entisen työnantajan kehittämiä aurinkokennoja. 1970-luvun lopulla Uemura ehdotti Nintendon silloiselle toimitusjohtajalle Hiroshi Yamauchille oman pelikonsolin kehittämistä; syntyi sarja kasetittomia Color TV Game -konsoleita. Vuonna 1984 Uemura sai johdettavakseen Nintendo Research & Development 2 -työryhmän , josta Uemura vetäytyi eläkkeelle vuonna 2004; siitä lähtien hän on toiminut neuvonantajana .


title: Masayuki Uemura

text: Masayuki Uemura on osallistunut seuraavien pelien tekoon:


title: Kanadan Grand Prix 2006

text: Kanadan Grand Prix 2006 (virallisesti XLIII Grand Prix du Canada) oli Formula 1 -kauden 2006 9. osakilpailu, joka ajettiin Circuit Gilles Villeneuven radalla Kanadassa 23.–25. kesäkuuta 2006. Kilpailun voitti Renault'n Fernando Alonso. Toiseksi sijoittui Michael Schumacher ja kolmanneksi Kimi Räikkönen. Neljänneksi sijoittui Giancarlo Fisichella joka sai heti kilpailun alussa varikonläpiajorangaistuksen otettuaan varaslähdön.


title: Kanadan Grand Prix 2006

text: Rengasvalmistaja Michelin saavutti kilpailusta 100. voiton.


title: Tico Torres

text: Hector Samuel Juan ”Tico” Torres (s. 7. lokakuuta 1953 New York, New York, Yhdysvallat) on yhdysvaltalainen muusikko, lauluntekijä ja taidemaalari. Hän on rockyhtye Bon Jovin rumpali, ja on soittanut yhtyeessä vuodesta 1983 alkaen. Bon Jovin aloittaessa uransa Torres yhtyeen alkuperäisen kokoonpanon muusikoista ansioitunein, ja oli soittanut sessiomuusikkona muun muassa Alice Cooperin ja Chuck Berryn yhtyeissä ennen liittymistään Bon Jovin rumpaliksi. Bon Jovin jäsenenä Torres on myynyt yli 130 miljoonaa levyä ja voittanut muun muassa Grammy-palkinnon vuonna 2007. Vuonna 2018 Torres nimitettiin muun yhtyeen ohella Rock and Roll Hall of Fameen.


title: Tico Torres

text: New Yorkissa syntynyt Torres vietti lapsuutensa New Jerseyn seudulla. Äiti Emma ja isä Hector olivat kuubalaisia siirtolaisia, jotka olivat saapuneet Yhdysvaltoihin viisi vuotta ennen Ticon syntymää. Ennen liittymistään Bon Joviin vuonna 1983 hän oli esiintynyt paljon New Jerseyn seudun klubeilla eri artistien kanssa ja levyttänyt muun muassa Pat Benatarin, Chuck Berryn ja Alice Cooperin kanssa.


title: Tico Torres

text: Muusikonuransa ohella Torres on myös taidemaalari. Hän on on opiskellut taidetta ja pitänyt taidenäyttelyitä vuodesta 1994 lähtien. Hän omistaa myös lastenvaatteita valmistavan yrityksen Rock Star Baby.


title: 4′33″

text: 4′33″ on avantgarde-säveltäjä John Cagen teos. Usein sitä kuvataan hieman virheellisesti "neljäksi ja puoleksi minuutiksi täydellistä hiljaisuutta". Teoksessa on kolme osaa. Kunkin nuottien kohdalle on merkitty vain "tacet" (tyhjä). Täten teoksen pituuttakaan ei ole määritelty tarkkaan, mutta kesto perustuu osien kestojen merkintöihin. Kappaleen nimessä mainittu pituus valittiin satunnaisesti (sattumaa on myös se, että 4′33″ = 273 sekuntia, ja absoluuttinen nollapiste on –273,15 °C). Alun perin kappale sävellettiin pianolle, mutta soittimen valinta on käytännössä vapaa.


title: 4′33″

text: Cage sai ajatuksen vuonna 1951 käydessään kaiuttomassa huoneessa Harvardin yliopistossa. Hän kuvitteli astuvansa täysin äänettömään huoneeseen, mutta kuuli kuitenkin kaksi ääntä, korkean ja matalan. Tästä hän päätteli, että kaikkialla on aina ääntä, ja tämä innoitti häntä luomaan teoksen "4′33″". Hän oli itse asiassa jo vuonna 1948 suunnitellut tekevänsä hiljaisen kappaleen Muzak-yhtiölle.


title: 4′33″

text: Ensimmäisen kerran teos esitettiin 29. elokuuta 1952 Woodstockissa New Yorkissa osana konserttia, jossa kuultiin modernia pianomusiikkia. Esittäjänä oli pianisti David Tudor, joka tunnettiin kokeellisen musiikin esittäjänä. Tudor istui pianon ääreen ja avasi koskettimiston kannen. Jonkin ajan jälkeen hän sulki sen, soittamatta ensimmäistäkään nuottia. Jonkin ajan jälkeen hän taas avasi kannen, ja hieman sen jälkeen sulki sen ja nousi. Esityksen idea oli nimenomaan kuunnella ympäristön ääniä: sali oli hyvin eristetty, joten ulkoa ei tullut hälyääniä, joten ainoana äänilähteinä olivat yleisö ja soittaja. Siitä huolimatta, että soittaja ei soittanut instrumenttia, tarkkaavainen kuuntelija voi kuulla ympäristön äänet.


title: 4′33″

text: Suomessa teos esitettiin ns. Lastenkamarikonsertissa 2. joulukuuta 1962.


title: Hell of a Tester

text: Hell of a Tester (tai "Hellofatester") on suomalaisen Rasmus-yhtyeen (nyk. "The Rasmus") vuonna 1998 ilmestynyt, kolmas pitkäsoitto. Suomessa albumi myi kultaa ja sen single "Liquid" äänestettiin vuoden singleksi.


title: Tilaa sydämessä

text: Tilaa sydämessä ("Places in the Heart") on vuonna 1984 ensi-iltansa saanut amerikkalainen draamaelokuva. Se kertoo Yhdysvaltain etelävaltiosta tulevasta leskestä, joka yrittää pitää maatilansa kunnossa afroamerikkalaisen sokean miehen avustuksella. Dallasin alueella kuvatun elokuvan on käsikirjoittanut ja ohjannut Robert Benton. Sen pääosia esittävät Sally Field, Lindsay Crouse, Ed Harris, Amy Madigan, John Malkovich ja Danny Glover.


title: Tilaa sydämessä

text: "Tilaa sydämessä" oli ehdolla seitsemään Oscar-palkintoon, mm. parhaana elokuvana. Se voitti lopulta kaksi Oscaria, kun Sally Field palkittiin pääosasta ja Robert Benton käsikirjoituksesta. Lisäksi Field voitti roolistaan Golden Globen ja Benton ohjauksesta Hopeisen Karhun Berliinin elokuvajuhlilla .


title: Tilaa sydämessä

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Tilaa sydämessä

text:
Ehdokkaana:
Ehdokkaana:


title: Henry Palmerston

text: Henry John Temple, myöhemmin varakreivi Palmerston, (20. lokakuuta 1784 – 18. lokakuuta 1865) oli englantilainen valtiomies. Palmerston syntyi varakreivilliseen () Palmerston-sukuun ja hänestä tuli varakreivi Palmerston vuonna 1802 isänsä kuoltua.


title: Henry Palmerston

text: Palmerston kuului 58 vuoden ajan parlamentin alahuoneeseen. Ministerin tehtäviä Palmerston hoiti 38 vuoden ajan. Palmerston toimi ulkoministerin tehtävissä vuosina 1830–1841. Hän tuki paljon pienten maiden pyrkimyksiä itsenäistyä ja vaikutti ratkaisevasti Belgian itsenäistymiseen 1831. Palmerston alkoi kuitenkin vuodesta 1846 eteenpäin harjoittaa imperialistista politiikkaa. Hän joutui eroamaan ulkoministerin paikalta 1851, kun ei tuominnut Napoleon III:n vallankaappausta.


title: Henry Palmerston

text: Palmerstonista tuli pääministeri vuonna 1855, vasta 71-vuotiaana, kun hänen edeltäjänsä Lordi Aberdeen oli joutunut eroamaan Krimin sotaan viittyvien virheidensä takia. Kuningatar Viktoria oli ensin pyytänyt pääministerin tehtävään Derbyn jaarlia, Lansdownen markiisia ja John Russellia, joista viimeisen neuvosta hän kääntyi Palmerstonin puoleen, joka suostui. Palmerston hoiti sodan loppuun tuloksekkaasti ja jatkoi pääministerinä vielä kahdeksan vuoden ajan korkeasta iästään huolimatta. Ensimmäisellä kaudellaan 1858 hän teki paljon ulkopolitiikkaa, ja hoiti siististi Intian siirtymisen kauppakomppanialta Britannian valtion alaisuuteen. Hän oli poissa pääministerin virasta puolitoista vuotta ja palasi toiselle kaudelle vuonna 1859. Hän kuoli kesken virkakautensa vuonna 1865.


title: Colosseum II

text: Colosseum II oli fuusiojazzia soittanut brittiyhtye, jonka perusti vuonna 1975 entinen Colosseum-rumpali ja yhtyeen johtaja Jon Hiseman Tempest-yhtyeensä jälkeen. Kun alkuperäinen Colosseum soitti jazzrockia, oli Colosseum II oli tyyliltään raskaampaa fuusiojazzia.


title: Colosseum II

text: Hiseman julkaisi suunnitelmansa yhtyeen perustamisesta jo marraskuussa 1974, mutta vain Gary Moore nimettiin. Seuraavat muusikot melkein perustivat yhtyeen: Graham Bell (laulu), Duncan Mackay (koskettimet, myöhemmin mm. 10cc, Alan Parsons Project ja Kate Bush) sekä Mark Clarke (basso, ex-Colosseum, myöhemmin mm. Natural Gas, Mountain ja Rainbow). Harjoitusten oli määrä alkaa 1. tammikuuta 1975, mutta kokoonpano vakiintui vasta toukokuussa ja kokoonpanoon tulivat lopulta Gary Mooren lisäksi Don Airey koskettimiin, Neil Murray bassoon ja Mike Starrs lauluun. Gary Moore oli entinen Thin Lizzy -kitaristi ja kosketinsoittaja Don Airey oli mukana myöhemmin muun muassa yhtyeissä Rainbow, Black Sabbath, Ozzy Osbourne, Jethro Tull, Judas Priest, Gary Moore, Whitesnake ja Living Loud sekä nykyään Deep Purplessa. Murray ja Starrs jättivät yhtyeen vuonna 1976 ja basistiksi kiinnitettiin John Mole.


title: Colosseum II

text: Olennainen vaikutus musiikkiin oli Mooren kitaroinnilla. Kolmen oman albumin jälkeen yhtye esiintyi Andrew Lloyd Webberin "Variations"-albumilla, jossa soittivat myös Julian Lloyd Webber (sello), Rod Argent (koskettimet, ex-The Zombies, ex-Argent) ja Barbara Thompson (huilu ja saksofoni), Jon Hisemanin vaimo. Tämä albumi saavutti sijan 2 Iso-Britannian levylistoilla.


title: Colosseum II

text: Elokuussa 1978 Moore palasi jälleen Thin Lizzyyn ja hänet korvasi kitarassa Don Aireyn veli, Keith Airey. Suunnitelmat neljännestä albumista kariutuivat, kun Don Airey päätti liittyä Rainbow-yhtyeeseen joulukuussa 1978.


title: Colosseum II

text: Colosseum II esiintyi Suomessa Turun konserttitalossa 30.9.1975 ja Tavastia-klubilla Helsingissä 2.10.1975.


title: Colosseum II

text: Alkuperäisjäsenet:


title: Colosseum II

text: Myöhäisemmät jäsenet:


title: Thomas Gravesen

text: Thomas Gravesen (s. 11. maaliskuuta 1976 Vejle, Tanska) on tanskalainen jalkapalloilija, pelipaikaltaan keskikenttäpelaaja.


title: Thomas Gravesen

text: Gravesen edusti urallaan kotikaupunkinsa seuraa Vejleä, saksalaista Hamburgia, englantilaista Evertonia, espanjalaista Real Madridia ja skotlantilaista Celticiä.


title: Thomas Gravesen

text: Gravesen pelasi Tanskan maajoukkueessa 66 ottelua ja teki niissä viisi maalia vuosina 1998–2006. Hän edusti Tanskaa vuoden 2000 EM-kilpailuissa, vuoden 2002 MM-kilpailuissa ja vuoden 2004 EM-kilpailuissa.


title: WPT

text: Lyhenne WPT voi tarkoittaa:


title: Gilberto Gil

text: Gilberto Passos Gil Moreira (s. 26. kesäkuuta 1942) on brasilialainen laulaja, kitaristi ja sanoittaja sekä maan entinen kulttuuriministeri. Hänet tunnetaan parhaiten 1960-luvun lopun tropicalismo-levytyksistä kuten ”Roda”, ”Lunik 9”, ja ”Domingo No Parque”.


title: Gilberto Gil

text: Hän aloitti uransa bossa nova -muusikkona siirtyen kuitenkin pian nueva canción -liikkeen vaikutuksesta sanoittamaan poliittisia ja yhteiskunnallisia lauluja. 1970-luvulla hän lisäsi uusia elementtejä afrikkalaisesta ja pohjois-amerikkalaisesta musiikista ja jatkoi albumien julkaisemista.


title: Gilberto Gil

text: Vuonna 1969 sotilashallinto pidätetti hänet hallituksen vastaisista toimista. Vapauduttuaan hän muutti Lontooseen. Hän myös soitti progressiivisen rockin yhtyeissä kuten Yes, Pink Floyd ja The Incredible String Band jatkaen samalla soolouraansa. 1970-luvulla hän teki keikkoja Yhdysvalloissa ja levytti englanninkielisen albumin. Hän myös työskenteli Jimmy Cliffin kanssa ja julkaisi vuonna 1980 ”No Woman, No Cry” (Bob Marley & the Wailers), josta syntyi suuri hitti ja toi reggaen Brasiliaan.


title: Gilberto Gil

text: Vuonna 2003 Lula da Silvan aloittaessa presidenttinä hän valitsi Gilin kulttuurimisteriksi. Gil erosi ministerin tehtävistä marraskuussa 2007 hoitaakseen äänihuulistaan löytynyttä polyyppia. Hänen tyttärensä Preta Gil on myös muusikko.


title: Gilberto Gil

text: Gil esiintyi heinäkuun 2007 Pori Jazzissa. Ensimmäisen kerran hän soitti Porissa vuonna 1998.


title: Seasons in the Abyss

text: Seasons in the Abyss on yhdysvaltalaisen thrash metal -yhtye Slayerin viides studioalbumi, joka julkaistiin 9. lokakuuta 1990. Albumin äänitykset alkoivat tammikuussa 1990 Hit City West-studiolla ja päättyivät saman vuoden kesäkuussa Record Plant-studiolla Los Angelesissa.


title: Seasons in the Abyss

text: Albumin tyyli ei ole yhtä melodinen ja hidastempoinen kuin yhtyeen edellinen albumi "South of Heaven," mutta ei kuitenkaan yhtä nopea ja aggressiivinen kuin vuonna 1986 ilmestynyt "Reign In Blood." Albumi sai pääosin positiivisen vastaanoton; Allmusic antoi levylle neljä ja puoli tähteä viidestä ja Entertainment Weekly arvosanan B+. Albumi sijoittui Iso-Britannian listoilla sijalle 18 ja saavutti myös sijan 40 Billboard 200-listalla, myyden kultaa Yhdysvalloissa ja Kanadassa.


title: Seasons in the Abyss

text: Albumi äänitettiin tammikuun ja kesäkuun välillä vuonna 1990 Hit City West, Hollywood Sound ja Record Plant-studioissa Los Angelesissa. Albumin tuotti Rick Rubin, joka oli myös tuottanut yhtyeen edelliset albumit "Reign in Blood" ja "South of Heaven".


title: Seasons in the Abyss

text: Albumin kahdeksas raita, "Temptation", sisältää yhtyeen laulajan Tom Arayan jälkiäänitettyä laulua, koska kappaleen ensimmäisen oton lauluraitaa ei poistettu toisella otolla. Kappaleen laulun sovitus ei ollut suunniteltu. Araya lauloi kappaleen kahdella tavalla; miten hän itse ajatteli sen kuulostavan parhaalta, ja miten yhtyeen kitaristi Kerry King halusi hänen laulavan. Kun tuottaja Rubin kuuli lopputuloksen ja molemmat lauluraidat, hän ehdotti, että molempia lauluraitoja käytettäisiin kappaleessa.


title: Seasons in the Abyss

text: Rolling Stone-lehden levyoppaan Nathan Brackettin mukaan albumi kuvastaa hyvin yhtyeen soundia neljällä ensimmäisellä albumilla. Kappaleet sisältävät monimutkaisia ja nopeita kitarariffejä, sekä hieman hitaampia, melodisempia riffejä. Brackett kuvaili albumin sanoitusten teemoja "musiikiksi, jolla valloitetaan maailmaa".


title: Seasons in the Abyss

text: Entertainment Weekly-lehden kriitikko David Browne kuvaili albumia "naurettavaksi itsensä parodioimiseksi", ja että levy yhdistää synkkää, laulettua vokalisointia sekä raivokasta kitarointia. Blabbermouth.net-sivusto sanoi albumin kuuluvan genren kaikkien aikojen klassikoihin. Sivusto nimesi kappaleet "War Ensemble", "Dead Skin Mask", ja "Seasons in the Abyss" levyn parhaiksi, kuvaillen niiden soundia "kopioimattomaksi".


title: Seasons in the Abyss

text: Allmusicin mukaan albumi yhdistelee South of Heavenin keskitempoista groovea ja aggressiivisia purkauksia Reign in Bloodin tyyliin. Albumin sanoitukset eivät enää käsittele kuolemanjälkeisen elämän demonisia kuvauksia, vaan pyrkivät löytämään konkreettista kauhua tosielämän asioista, kuten sodista, murhista ja ihmisen heikkouksista. Levyltä voi löytää myös yhteiskuntakritiikkiä, mikä todistaa sen, että yhtye ei ihannoi aiheita joista kirjoittaa.


title: Seasons in the Abyss

text: Albumi julkaistiin 9. lokakuuta 1990 Def American Recordsin kautta. Warner Music Group julkaisi levyn uudelleen myöhemmin samana vuonna ja American Recordings vuonna 1994. Vaikka albumi ei ollutkaan tervetullut musiikkiohjelmiin ja radioon, se sai kuitenkin soittoaikaa MTV:n sittemmin lopetetussa Headbanger's Ball-ohjelmassa. "Seasons in the Abyss"-kappaleesta julkaistiin myös Slayerin ensimmäinen musiikkivideo.


title: Seasons in the Abyss

text: Albumi sai pääosin positiivisen vastaanoton kriitikoilta. College Music Journal kommentoi levyä "veteraanimetallibändin kulinaariseksi munaukseksi" Allmusicin Steve Huey sanoi albumin, joka on yhtyeen kolmas suurelle levy-yhtiölle, "tuovan jonkin verran takaisin Reign in Bloodilla kuultua nopeutta, ja olevan yhtyeen "helposti lähestyttävin" albumi." Levyllä voi hänen mukaansa kuulla koko yhtyeen parasta osaamista terävän ja puhtaan tuotannon avulla. Huey kirjoitti myöhemmin albumin "kuvaavan Reaganin aikaista Amerikkaa korruption ja julmuuden likakaivona ja että musiikki on pirullisen tehokasta, kuten aina"."Entertainment Weekly"-lehden kriitikko David Browne sanoi, että levyä kuunnellessa "tuntuu, kuin kuuntelisi maailman pisintä speed metal-kappaletta".


title: Seasons in the Abyss

text: J. D. Considine kertoi kappaleesta "War Ensemble": "Se ei ole missään nimessä kaunis kappale. Se on kuultavaa salamasotaa, jonka kertosäe huipentuu sanoihin: 'The final swing is not a drill/It's how many people I can kill'. Se on täynnä kauhukuvia ja koväänisiä kitaroita, joita kuljettaa thrash metallin henkeäsalpaava tahti." Considine kirjoitti myöhemmin, että albumin musiikki "tekee niin tarkan yhteenvedon taistelun paniikista, että armeija itse on käyttänyt Slayerin kappaleita psyykatakseen joukkoja taisteluun Saudi-Arabian aavikoilla". Sputnik Musicin Mike Stagno sanoi, että levy oli loistava paluu Slayerilta.


title: Seasons in the Abyss

text: Albumi saavutti sijan 40 Billboard 200-listalla sekä sijan 18 Iso-Britannian listoilla. Albumi myi myös kultaa Yhdysvalloissa ja Kanadassa. Kappaleet "Seasons in the Abyss" ja "War Ensemble" ovat tähän mennessä saaneet eniten soittoaikaa.


title: Peridotiitti

text: Peridotiitti on musta, usein vihreään vivahtava karkearakeinen ultramafinen syväkivi. Se on asultaan tavallisesti tasarakeinen tai poikiliittinen. Myös kumulusrakenteet ovat yleisiä. Sen päämineraaleja ovat oliviini ja pyrokseenit. Muita peridotiitissa esiintyviä mineraaleja voivat olla amfibolit, granaatit, Ca-rikas plagioklaasi. Aksessorisina mineraleina voi esiintyä magnetiittia, ilmeniittiä ja kromiittia.


title: Peridotiitti

text: Peridotiitit luokitellaan niiden päämineraalikoostumuksen mukaan lherzoliitteihin, harzburgiitteihin, duniitteihin ja wehrliitteihin. Lherzoliitin päämineraaleja ovat oliviini, klinopyrokseeni ja ortopyrokseeni, hartsburgiitissa ne ovat ortopyrokseeni ja oliviini, wehrliitissä oliviini ja klinopyrokseeni; duniitti koostuu lähes yksinomaan oliviinista.


title: Peridotiitti

text: Peridotiittia esiintyy ns. ofioliiteissa, joiden on tulkittu olevan muinaisen merellisen kuoren ja vaipan kappaleita, jotka ovat tektonisten prosessien myötä joutuneet osaksi vuorijonoa. Lisäksi peridotiittia esiintyy ns. alppiperidotiitteina, joiden on tulkittu olleen alun perin ofioliittien osia, mutta jotka ovat joutuneet tektonisissa prosesseissa erilleen alkuperäisestä kivilajiyksiköstään, ja esiintyvät nyt erillisinä, ultramafisina kivilajiyksiköinä.


title: Peridotiitti

text: Osittain ofioliiteista tehtyihin havaintoihin perustuen on tulkittu, että ainakin Maan vaipan yläosan koostumus on peridotiittinen.


title: Peridotiitti

text: Peridotiitti sopii ominaisuuksiensa vuoksi hyvin kiuaskiveksi.


title: Tropicalismo

text: Tropicalismo, myös tropicália, on brasilialainen taidesuuntaus, joka koostuu muun muassa musiikista, teatterista ja runoista.


title: Syeniitti

text: Syeniitti on syväkivi. Sen päämineraalit ovat kalimaasälpä, plagioklaasi, biotiitti ja sarvivälke. Väriltään syeniitti on vaalea, yleensä harmaa tai punertava ja se on helposti työstettävissä. Syeniitti painaa 2 700–2 800 kg/m. Se on kohtalaisen harvinainen kivilaji. Syeniittia käytetään jonkin verran rakennuskivenä.


title: Dioriitti

text: Dioriitti on syväkivi, josta noin 2/3 on maasälpää (plagioklaasi) ja 1/3 tummia mineraaleja (sarvivälke, pyrokseeni, biotiitti). Joskus se voi sisältää myös jonkin verran kvartsia. Dioriitti on tasarakeista ja raekooltaan hieno- tai keskirakeista. Dioriitti muistuttaa graniittia, ja kiveä onkin kutsuttu "mustaksi graniitiksi". Dioriitin tiheys on 2 700–2 800 kg/m, ja se on väriltään harmaa, tummanharmaa, vihertävän harmaa tai musta.


title: Dioriitti

text: Dioriitti on Suomessa yleinen kivilaji, joskin muualla maailmassa sitä pidetään suhteellisen harvinaisena. Kiveä löytyy Suomen lisäksi muun muassa Italian Sondriosta, Saksan Thüringenistä ja Saksista, Romaniasta, Turkin koillisosasta, Ruotsista, Skotlannista ja Yhdysvaltojen Minnesotasta. Suomessa dioriittia esiintyy Keski-Suomessa, kuten Korpilahdella, Viitasaarella, Äänekoskella ja Jyväskylän alueella. Dioriitti on Keski-Suomen maakuntakivi.


title: Dioriitti

text: Dioriittikivi on kovaa, mikä tekee sen työstämisestä vaikeaa. Kovuutensa vuoksi kiveä voidaan kuitenkin kaivertaa yksityiskohtaisesti ja kiillottaa korkealaatuisesti, ja kerran työstetty kivi on kestävää. Dioriittia on käytetty kaivertamiseen, mistä tunnetuin esimerkki lienee kivipaasi, johon on kirjoitettu Hammurabin laki. Taidekäytössä dioriitti oli arvostettu kivi muinaisissa Lähi-idän kulttuureissa, kuten Muinaisessa Egyptissä, Babyloniassa, Assyriassa ja Sumerissa.


title: Tadashi Sasaki

text: Tadashi Sasaki on klassinen kitaristi, joka syntyi Tokiossa. Nykyään hän asuu Saksassa, jossa hän on professorina musiikkikorkeakoulussa Aachenissa.


title: Tadashi Sasaki

text: Vuonna 1968 Tadashi Sasakista tuli ensimmäinen japanilainen, joka voitti kansainvälisen kitarakilpailun Pariisissa. Hän myös toimi palkintotuomarina Heinsbergin kansainvälisillä kitarafestivaaleilla vuonna 2005.


title: Puno

text: Puno on kaupunki Titicaca-järven rannalla Perussa. Se on Punon alueen suurin kaupunki. Punossa on noin 91 900 asukasta.


title: Jane Adams

text: Jane Adams (s. 1. huhtikuuta 1965 Washington, D.C.) on Tony-palkittu yhdysvaltalainen näyttelijä, joka on esiintynyt niin elokuvissa, televisiossa kuin teatterissakin.


title: Zac Efron

text: Zachary David Alexander ”Zac” Efron (s. 18. lokakuuta 1987 San Luis Obispo, Kalifornia) on yhdysvaltalainen näyttelijä ja laulaja. Hän tuli tunnetuksi näyteltyään elokuvamusikaalitrilogiassa "High School Musical" (2006–2008). Samoihin aikoihin Efron näytteli musikaalielokuvassa "Hairspray" (2007) ja komediaelokuvassa "17 Again" (2009). Sittemmin Efron on näytellyt muun muassa elokuvissa "New Year’s Eve" (2011), "The Lucky One" (2012), "Naapurit" (2014), "Dirty Grandpa" (2016) ja "The Greatest Showman" (2017).


title: Zac Efron

text: Efron syntyi San Luis Obispossa Kaliforniassa, josta hän muutti myöhemmin Arroyo Grandeen. Hänen isänsä David työskentelee insinöörinä ja äiti Starla on sihteeri. Perheeseen kuuluu myös pikkuveli Dylan. Efronin isä kannusti häntä näyttelemään yksitoistavuotiaana, kun oli kerran kuullut poikansa laulavan ajomatkalla. High schoolin aikana Efron osallistui moniin näytelmiin ja otti laulutunteja. Hän valmistui Arroyo Grande High Schoolista vuonna 2006 ja hänet hyväksyttiin collegeen. Hän päätti kuitenkin lykätä opintojaan näyttelijänuran lähdettyä nousuun.


title: Zac Efron

text: Efron ja hänen äitinsä ajoivat monta kertaa viikossa Los Angelesiin koe-esiintymisiin. Lopulta hän sai pieniä rooleja muun muassa televisiosarjoista "Teho-osasto" ja "CSI Miami". Vuonna 2003 hän näytteli autistista poikaa elokuvassa "Miracle Run". Vuonna 2004 hän sai pitkäaikaisemman roolin Cameronina "Summerlandissä". Efron esiintyi Hope Partlow’n kappaleen ”Sick Inside” musiikkivideolla vuonna 2005 ja näytteli myös hevosia rakastavaa poikaa elokuvassa "Live Your Dream".


title: Zac Efron

text: Vuonna 2006 Efron valittiin Troy Boltonin rooliin Disney Channelin elokuvaan "High School Musical". Hän sai roolin sopivan karismaattisen äänensä ja tanssitaitonsa ansiosta, mutta lopullisessa elokuvassa hänen lauluäänensä on dubattu. Elokuva saavutti odottamattoman suuren suosion, ja elokuussa 2006 Efron voitti Teen Choice Awardseissa läpimurtotähden palkinnon.


title: Zac Efron

text: Vuonna 2007 Efron esiintyi yhdessä "Punk’d"-televisiosarjan jaksossa ja "High School Musical" -kanssanäyttelijänsä Vanessa Hudgensin ”Say OK” -musiikkivideolla. 20. kesäkuuta 2007 Yhdysvalloissa sai ensi-iltansa "Hairspray", jossa Efron pääsi laulamaan itse. Hän vaihtoi hiustyylinsä elokuvaa varteen lyhyeen mustaan. Elokuvan kuvausten takia Efron ei päässyt . Hänen sijallaan esiintyi Drew Seeley, joka oikeastikin lauloi Efronin osuudet ensimmäisessä "High School Musicalissa".


title: Zac Efron

text: Elokuussa 2007 Disney Channelillä tuli ensi-iltaan "High School Musical 2", jossa Efron jatkoi Troy Boltonin roolissa. Samana vuonna Efron pääsi poseeraamaan Rolling Stone -lehden kannessa ja juontamaan Australian Kids Choice Awards -gaalan yhdessä The Veronicas -duon kanssa.


title: Zac Efron

text: Alkuvuodesta 2008 Efron osallistui elokuvien "17 Again", "Me and Orson Welles" ja "" kuvauksiin. Niistä ensimmäisenä ehti ensi-iltaan "High School Musical 3: Senior Year", joka julkaistiin saman vuoden lokakuussa. "17 Again" -elokuvan ensi-iltapäivämäärä vaihtui useaan otteeseen, kunnes se sai ensi-iltansa Yhdysvalloissa 17. huhtikuuta 2009 ja saavutti suursuosion. "Me and Orson Wellesin" teatteriensi-ilta oli 25. marraskuuta 2009, joskin se esitettiin jo syyskuussa 2008 Toronton elokuvajuhlilla.


title: Zac Efron

text: Efronin tähdittämää "Charlie St. Cloudia" kuvattiin Vancouverissa, Kanadassa elokuusta lokakuuhun vuonna 2009. Elokuva sai ensi-iltansa Yhdysvalloissa heinäkuussa 2010.


title: Zac Efron

text: Vuonna 2019 Efron näytteli sarjamurhaaja Ted Bundya elokuvassa "Extremely Wicked, Shockingly Evil, and Vile".


title: Vulkaniitti

text: Vulkaniitti tunnetaan myös yksinkertaisesti nimellä pintakivi. Vulkaniitit syntyvät maan pinnalle tunkeutuneesta magmasta eli laavasta jähmettymällä.


title: Vulkaniitti

text: Pintakivien kemiallinen koostumus on sama kuin syväkivilläkin, mutta fyysinen rakenne on varsin erilainen erilaisista jähmettymisolosuhteista johtuen. Pintakivien perusrakenne on varsin pienirakeista, mutta seassa on myös suurempia hajarakeita. Kiveen on saattanut jäädä myös onteloita.


title: Vulkaniitti

text: Vulkaniitteja ovat esimerkiksi diabaasi, basaltti, kvartsiporfyyri ja hohkakivi.


title: Jacob Smith

text: Jonathan Jacob Charles William Smith (s. 21. tammikuuta 1990) on yhdysvaltalainen näyttelijä. Hänet tunnetaan parhaiten Jake Bakerin roolistaan elokuvasta "Villi tusina". Smithillä on yhtye My September Story, jossa hän soittaa siinä sähkökitaraa.


title: Jacob Smith

text: Smith aloitti näyttelemisen 1990-luvun lopussa. Hän näytteli monissa tv-sarjoissa, kuten Viiden juttu ja Step by Step. Vuonna 1998 Jacob näytteli toimintakomediassa "Pienet soturit" sekä elokuvissa "Troija".


title: Jacob Smith

text: Smithin perheeseen kuuluu veli Nathaniel ja sisko Natasha. Heidän vanhempansa ovat eronneet ja Jacob asuu isänsä kanssa Monorviassa.


title: Ontelolaatta

text: Ontelolaatta on teräsbetonista valmistettu elementti, jota käytetään rakennusten kantavana vaakarakenteena alapohjissa, välipohjissa ja yläpohjissa. Lisäksi ontelolaattoja voidaan käyttää kantavina ja osastoivina seininä, sekä sokkelin anturalaattana ja perustuspalkkina. Ontelolaattojen kehitys ja valmistus alkoi 1970-luvun alussa.


title: Ontelolaatta

text: Ontelolaattoja voidaan käyttää myös liittolaatan osana.


title: Ontelolaatta

text: Ontelolaatan sisällä on pitkittäissuuntaisia lieriömäisiä onteloita. Nämä tekevät laatasta kevyemmän. Onteloita voidaan käyttää myös sähköjohtojen kulkureittinä. Laatan raudoitteena ovat esijännitetyt teräspunokset, yleensä laatan alapinnassa. Ontelolaattoja on saatavissa myös yläpunoslaattoina, joita käytetään, kun laatta on ulokkeena.


title: Ontelolaatta

text: Ontelolaatan pinnassa voi olla valmiina lämmöneristyskerros, jolloin elementillä saadaan nopeasti rakennettua kantava alapohjarakenne tai sokkeli. Eristettyjä laattoja saa myös paloaeristävinä luokkiin REI 120-240.


title: Ontelolaatta

text: Ontelolaatan vakioleveys on 1200 mm (12M). Kohteesta riippuen voidaan käyttää jopa 20 metriä pitkiä ontelolaattoja: kantavuus on aina selvitettävä tapauskohtaisesti.


title: Ontelolaatta

text: Laattojen paksuudet vaihtelevat: tyypillisiä vahvuuksia ovat 150, 200, 265, 320, 370, 400 ja 500 mm. Ontelolaatan paino neliömetriä kohden vaihtelee paksuuden mukaan 205 kilosta 560 kiloon, saumattuna painoa tulee neliölle vielä 10–40 kiloa lisää.


title: Ontelolaatta

text: Asuinrakentamisessa käytetään kylpyhuoneiden kohdalla lattiakallistusten tekemiseksi joko muuta laatastoa matalampaa ontelolaattaa tai niin sanottua kylpyhuone- eli kololaattaa. Kololaatta on kolon kohdalta 90–170 mm vastaavaa normaalilaatta ohuempi. Kolon kohdalla ei ole onteloita.


title: Ontelolaatta

text: Ontelolaatta valetaan pitkälle öljytylle teräspedille, johon vedetään vaijerit. Lisäksi vaijerit täytyy jännittää. Tämän jälkeen pedille nostetaan valukone ja laatta valetaan ja mitataan. Kun laatta on kovettunut, se pätkitään tilauksen mukaan tarvittavan pituisiin osiin.


title: Ontelolaatta

text: Ontelolaattoja valmistavia elementtitehtaita ovat muun muassa Ansion Sementtivalimo, Lujabetoni, Parma, Betonimestarit ja Betset.


title: Katastrofielokuva

text: Katastrofielokuva on elokuvan lajityyppi, jossa kuvataan ihmisten selviytymistä jostain heitä kohtaavasta katastrofista kuten onnettomuuksista, rajuilmoista, luonnonmullistuksista tai vastaavista.


title: Katastrofielokuva

text: Lajityyppi oli varsin suosittu 1970-luvulla, jolloin niitä valmistui runsaasti. Katastrofielokuvat useimmiten noudattivat etenkin aiemmin samaa kaavaa. Alun roolihahmojen esittelyn jälkeen siirryttiin laivaan, lentokoneeseen, junaan tai eristyneeseen kylään tai vastaavaan, jossa sitten jokin menee vikaan tai luonnonvoimat alkavat uhata. Tässä kohtaa nousevat elokuvan sankarit esille. Useimmiten elokuva päättyy siihen, että sankari onnistuu pelastamaan matkustajat tai kylän asukkaat. Harvoissa tarinoissa kuitenkin maapallo tai jokin muu tuhoutuu/räjähtää, mutta näitä elokuvia ei näy usein.


title: Katastrofielokuva

text: Eniten tuottanut katastrofielokuva on vuonna 2010 ensi-iltansa saanut "2012", joka spekuloi maailmanlopun tapahtuvan vuonna 2012, kun mayakalenterin 13, bakun päättyy.


title: Jânio Quadros

text: Jânio da Silva Quadros (25. tammikuuta 1917, Campo Grande – 16. helmikuuta 1992, Mato Grosso do Sul, São Paulo) oli brasilialainen poliitikko joka oli viisi kuukautta Brasilian presidenttinä 1961. Quadrosin meteorimaista uraa sävytti laaja populistisen retoriikan käyttö.


title: Jânio Quadros

text: Quadros valmistui synnyinkaupungissaan lakimieheksi 1940 ja alkoi asianajajan työn ohella osallistua yhä enemmän politiikkaan. Hänet valittiin São Paulon kaupungin pormestariksi 1953 ja osavaltion kuvernööriksi 1955. Presidentiksi hänet valittiin 1960 ja hän aloitti virkakautensa 31. tammikuuta 1961.


title: Jânio Quadros

text: Quadros syytti korkeasta inflaatiosta edeltäjäänsä, Juscelino Kubitschekiä. Presidenttinä hän kielsi uhkapelaamisen ja bikinien käyttämisen rannalla ja solmi diplomaattisuhteet Neuvostoliiton ja Kuuban kanssa.


title: Jânio Quadros

text: Hänen erostaan on useita teorioita. Yleisesti oletetaan hänen että yrittäessään laajentaa valtaansa, hän erosi 25. elokuuta 1961 olettaen pysyvänsä vallassa laajan kannatuksen turvin. Brasilian lainsäädäntö ei kuitenkaan mahdollistanut tätä, joten parlamentille ei jäänyt muuta vaihtoehtoa kuin hyväksyä hänen eronpyyntönsä ja nostaa vasemmistolainen João Goulart presidentiksi. Quadrosin eron seurauksena syntyi vakava poliittinen kriisi, joka johti lopulta vuoden 1964 sotilasvallankaappaukseen.


title: Jânio Quadros

text: Quadros pyrki São Paulon osavaltion kuvernööriksi 1962 ja 1982. Vuosina 1986—89 hän toimi jälleen São Paulon kaupungin pormestarina.


title: João Goulart

text: João Belchior Marques Goulart (1. maaliskuuta 1918 – 6. joulukuuta 1976) oli vasemmistolainen presidentti Brasiliassa (1961–31.3.1964).


title: João Goulart

text: Vanhana estancieirona (suurtilallinen) Goulart, lempinimeltään "Jango", opiskeli lakia Porto Alegressa. Hänet valittiin Rio Grande do Sulin osavaltion lainsäädäntöelimeen Brasilian työväenpuolueen (Partido Trabalhista Brasileiro, PTB) edustajana. Hän toimi myöhemmin oikeus- ja sisäministereinä. Getúlio Vargas nimitti hänet 1953 työ-, teollisuus- ja kauppaministeriksi. Varallisuudestaan huolimatta Goulart nautti suurta alaluokkien kannatusta ja solmi yhteyksiä ammattiliittoihin.


title: João Goulart

text: Jango valittiin 1956 Juscelino Kubitschekin varapresidentiksi, ja uudestaan hänet valittiin 1960. Tällä kertaa presidenttinä kuitenkin oli Jânio Quadros, toisen puolueen jäsen. (Tuolloin oli mahdollista äänestää sekä presidentistä että varapresidentistä erikseen.) Quadros erosi 1961. Joidenkin lähteiden mukaan kyseessä oli vallankaappausyritys. Vallankaappausyrityksen epäonnistuttua Goulart nousi presidentiksi kymmenpäiväisen kriisin jälkeen. Sotilasvallankaappaus kaatoi hänen hallintonsa 1964.


title: Valkokurkkusirkku

text: Valkokurkkusirkku ("Zonotrichia albicollis") on pohjoisamerikkalainen amerikansirkkujen sukuun kuuluva lintulaji.


title: Valkokurkkusirkku

text:
Valkokurkkusirkku on keltasirkun kokoinen lintu, mutta sen nokka on selvästi tukevampi. Sen kurkku on valkea ja päälaella on leveät mustat ja valkeat juovat. Linnun kutsuääni on todella kuuluva ”tsink” ja joskus päinvastainen hiljainen ja heleä ”tsiihp”.
Lintu elää Kanadan keskiosissa ja Uudessa-Englannissa. Talveksi se muuttaa Yhdysvaltojen eteläosiin. Laji on havaittu Suomessa kahdesti.


title: Valkokurkkusirkku

text: Valkokurkkusirkku syö marjoja, siemeniä ja hyönteisiä.


title: Valkokurkkusirkku

text: Kerkola, Yrjö, Kotiranta, Heikki, Lokki, Heikki & Saksela, Olli 1974: Valkokurkkusirkku "Zonotrichia" "albicollis" Inkoon Sommarössä 1972. - Lintumies 1.1974 s. 32. SLY.


title: Niigatan prefektuuri

text: Niigatan prefektuuri () sijaitsee Japanissa Chūbun alueella Honshūn saarella Japaninmeren rannikolla. Prefektuurin pääkaupunki on Niigata. Siellä on 2 347 000 asukasta (vuonna 2012) ja sen pinta-ala on 12 583,83 neliökilometriä.


title: Niigatan prefektuuri

text: Niigatan prefektuuri jakautui Meiji-restauraatioon saakka Echigon ja Sadon provinsseihin. Sengoku-kaudella aluetta hallitsi Uesugi Kenshin.


title: Niigatan prefektuuri

text: Niigatan kaupunki on suurin ja tärkein maan Japaninmeren rannalla sijaitsevista kaupungeista. Se on ollut tärkeä satama Matthew Perryn ajoista 1800-luvun puolivälistä lähtien, erityisesti pohjoisen Korean ja Venäjän kanssa käydyn kaupan takia. Niigata olikin Japanin ensimmäinen kansainväliselle kaupalle avattu satama Japaninmerellä.


title: Niigatan prefektuuri

text: 1960- ja 1970-luvuilla Japanin pääministerin Kakuei Tanakan johtama "Etsuzankai"-järjestö oli keskeisessä asemassa Niigatan infrastruktuurin kehittämisessä, ja prefektuuriin saatiinkin rakennettua Tokiosta Jōetsu Shinkansen ja Kan'etsun moottoritie. 23. lokakuuta 2004 prefektuuriin iski Chūetsun maanjäristys, jossa loukkaantui yli 3000 henkeä.


title: Niigatan prefektuuri

text: Niigatan prefektuuri käsittää lounaasta koilliseen noin 240 kilometrin pituisen maa-alueen Japaninmeren rannalla. Prefektuuriin kuuluu myös Sadon saari. Muotonsa vuoksi Niigataa on kutsuttu pieneksi Honshūksi.


title: Niigatan prefektuuri

text: Niigatan prefektuuri voi näkökulmasta riippuen kuulua joko Hokurikun tai Kōshin'etsun alueeseen, jotka molemmat ovat Chūbun alajakoja. Japanin pisimmän joen Shinanon suu sijaitsee Niigatassa.


title: Niigatan prefektuuri

text: Niigatan tärkein elinkeino on maatalous. Riisi on tärkein tuote, ja Niigata sijoittuukin prefektuurien riisintuotantoa vertailtaessa kokonaismäärässä toiseksi heti Hokkaidon jälkeen. Unonuman alue tunnetaan erityisesti "Koshihikari"-riisilajikkeestaan, jota pidetään Japanin paraslaatuisimpana riisinä. Myös riisiin liittyvät elintarviketeollisuuden alat ovat prefektuurille tärkeitä. Niigata tunnetaan Japanissa korkealaatuisesta sakesta, senbeistä, mochista ja araresta. Saken tuotannossa Niigata on Japanin kolmannella sijalla Gunman ja Kioton prefektuurien jäljessä.


title: Niigatan prefektuuri

text: Prefektuuri tunnetaan myös Japanille tyypillisen karpin, "Koin", kotialueena. Alueella tuotetaan myös atsaleoja ja liljoja, ja yhdessä Toyaman prefektuurin kanssa Niigata tuottaa eniten tulppaaneja Japanissa.


title: Niigatan prefektuuri

text: Vuonna 1885 Niigata oli maan väkirikkain prefektuuri, jopa suurempi kuin Tokio tai Osaka. Vuoden 2003 väestönlaskennassa Niigata oli maan neljänneksitoista väkirikkain alue.


title: Albert Charles Saunders

text: Albert Charles Saunders (12. lokakuuta 1874 – 18. lokakuuta 1943) oli Prinssi Edwardin saarelta kotoisin oleva kanadalainen poliitikko ja juristi.


title: Albert Charles Saunders

text: Saunders toimi Summersiden pormestarina neljänä kautena. Hänet äänestettiin ensimmäistä kertaa provinssin lainsäätöelimeen vuonna 1919 ja hänestä tuli PEI Liberal Partyn puheenjohtaja 1923. Hän johti liberaalit voittoon vuoden 1927 vaaleissa. Saunderin hallitus uudisti julkisten koulujen opetussuunnitelman, nosti opettajien palkkoja sekä paransi saaren tiestöä.


title: Albert Charles Saunders

text: Saunders toimi saaren pääministerinä vuoteen 1930, jolloin hän hyväksyi paikan provinssin korkeimmassa oikeudessa.


title: Condor

text: Condor Flugdienst GmbH on saksalainen lomalentoyhtiö. Se kuuluu Thomas Cook Group -konserniin. Vuonna 1955 perustetun yhtiön tärkein solmukohta on Frankfurtin lentoasema, jolta se lentää Välimeren alueelle sekä Pohjois- ja Etelä-Amerikkaan, Afrikkaan ja Aasiaan. Toinen, pienempi solmukohta on Münchenin lentoasema, jolta Condor lentää myös joitakin kaukolentoja.


title: Condor

text: Condor on Saksan suurin lomalentoyhtiö. 60-vuotisen historiansa aikana se on kuljettanut 214 miljoonaa matkustajaa. Se lentää vuosittain noin 32 000 lentoa kuljettaen yli seitsemän miljoonaa matkustajaa. Vuonna 2015 Condorin liikevaihto oli 1,257 miljardiia puntaa, ja se teki 56 miljoonan punnan liikevoiton.


title: Condor

text: Yhtiö perustettiin 21. joulukuuta 1955 nimellä Deutsche Flugdienst. Sen omistivat laivayhtiöt Norddeutscher Lloyd (27,75 %) ja Hamburg America (27,75 %), Lufthansa (26 %) ja rautatieyhtiö Deutsche Bundesbahn. Yhtiön ensimmäinen toimeksianto tuli maaliskuussa 1956, kun se lennätti sata Geisler Tours -matkayhtiön asiakasta Jerusalemiin ja Egyptiin kolmella Vickers Vikingillä. Vuoden loppuun mennessä Deutsche Flugdienst lensi jo reittilentoja Mallorcalle ja Teneriffalle.


title: Condor

text: Lufthansa hankki yhtiön kokonaan omistukseensa vuonna 1959, jolloin siitä tuli Lufthansan ensimmäinen sodanjälkeinen tytäryhtiö. Vuonna 1961 Deutsche Flugdienst osti kilpailijansa, vuonna 1957 Condor Luftreederei Hamburgin. Yhtiö otti tämän jälkeen nimekseen Condor Flugdienst. Muodostuneen yhtiön osuus Saksan lomalentomarkkinoista kasvoi vuoteen 1962 mennessä yli 63 prosenttiin. Se kuljetti vuoden aikana 66 000 matkustajaa, joista yli puolet Mallorcalle.


title: Condor

text: Condor kasvoi 1960-luvun alusta lähtien nopeasti, ja laivasto kasvoi sen mukaisesti. Deutsche Flugdienstin ajoilta peräisin olleiden Vickers Vikingien rinnalle hankittiin aluksi Convair CV-240 -koneita. Emoyhtiö Lufthansalta saadut Convair CV-440 -koneet kuitenkin korvasivat pian molemmat konetyypit. Condorin ensimmäiset potkuriturbiinikoneet olivat vuonna 1964 käyttöön otettu Vickers Viscount ja vuotta myöhemmin seurannut Fokker F.27 Friendship. Vuonna 1965 laivastoon liittyivät myös ensimmäiset suihkukoneet, Boeing 727:t, joita Condor hankki lopulta kymmenen.


title: Condor

text: Vastatakseen kaukomatkojen kasvaneeseen kysyntään Condor hankki Boeing 707 -koneita, joiden saavuttua vuonna 1966 yhtiö aloitti lennot muun muassa Thaimaahan, Dominikaaniseen tasavaltaan, Sri Lankaan ja Keniaan. Nopean kasvun ja menestyksen huippu koettiin, kun Condor sai vuonna 1971 ensimmäisenä lomalentoyhtiönä käyttöönsä Boeing 747 -koneita. 494-paikkaiset jumbojetit lensivät sekä lyhyitä reittejä Espanjaan että pitkiä lentoja esimerkiksi Bangkokiin. Ne siivittivät yhtiön taloudellisiin huipputuloksiin. Vuonna 1973 sen liikevaihto ylitti 291 miljoonaa Saksan markkaa (90 miljoonaa dollaria), enemmän kuin millään muulla lomalentoyhtiöllä koko maailmassa. Condorin laivasto koostui pelkästään Boeingin lentokoneista. Sen käytössä oli kymmenen 727:n lisäksi kaksi 707- ja kaksi 747-konetta.


title: Condor

text: Vaikka Condor aloitti 1970-luvun nopealla kasvulla, maailman tapahtumat alkoivat vaikuttaa myös sen toimintaan. Vuoden 1973 öljykriisiä seurannut polttoaineen hinnan nousu pakotti Condorin luopumaan nelimoottorisista Boeing 747 -koneistaan ja hankkimaan tilalle polttoainetehokkuudeltaan parempia, kolmimoottorisia Douglas DC-10 -koneita. Lisäksi se vuokrasi lyhyiksi ajoiksi käyttöönsä Airbus A300- ja A310-koneita. Matkustajamäärien lisäämiseksi yhtiö loi ”Condor Individuell” -ohjelman, jossa se siirtyi paikkojen myymisestä matkatoimistoille kohti lippujen myyntiä suoraan asiakkaille. Vuonna 1981 se sai käyttöönsä uusia Boeing 737-200Adv -koneita.


title: Condor

text: Lisätäkseen liikennettä Saksan ja Turkin välillä Condor perusti yhdessä Turkish Airlinesin kanssa SunExpress-yhtiön vuonna 1989. 1990-luku alkoi laivastouudistuksella, jonka aikana Condor poisti käytöstä vanhenevat Boeing 727:t ja 737-200:t. Tilalle toimitettiin uusia Boeing 757-200 -koneita vuodesta 1990 alkaen ja Boeing 767-300ER -koneita vuodesta 1991 eteenpäin. Uusia koneita operoi aluksi Condorin tytäryhtiö Südflug. Lufthansa oli ostanut sen vuonna 1968 ja sulauttanut Condoriin seuraavana vuonna, mutta se herätettiin uudelleen henkiin osana kululeikkauksia. Uudet koneet olivat Condorin väreissä, mutta miehistön työnantaja oli Südflug. Näin henkilöstökulut saatiin pidettyä alhaisina. Järjestely oli voimassa vuoteen 1992, jolloin Südflug liitettiin jälleen Condoriin. Perinteisistä lomalentoyhtiöistä poiketen Condor otti käyttöön uuden matkustusluokan, "Condor Comfort Classin", joka oli tavallisen business-luokan kaltainen. Se hankki omistusosuuksia monista matkanjärjestäjistä, niiden joukossa Kreutzer Touristik, Fischer Reisen ja Öger Tours, ja otti myös hallintaansa Lufthansalle kuuluneen 40 prosentin osuuden SunExpressistä.


title: Condor

text: Vuonna 1997 toteutuneessa kaupassa Condorin hankki Lufthansan ja vähittäiskauppayhtiö KarstadtQuellen perustama C&N Touristic -holdingyhtiö. 1990-luvun viimeisinä vuosina Condor perusti Condor Berlin -tytäryhtiön, jonka kotikenttä oli Schönefeldin lentoasema, ja sai laivastoonsa kaksi uutta konetyyppiä, Airbus A320-200:n ja Boeing 757-300:n.


title: Condor

text: C&N Touristic hankki vuonna 2002 brittiläisen Thomas Cook -matkatoimiston ja päätti integroida omistamansa matkayhtiöt Thomas Cook -brändin alle. Niinpä myös Condorin nimeksi tuli "Thomas Cook powered by Condor", ja kaikki sen koneet maalattiin Thomas Cookin väreihin. Thomas Cookin alaisuudessa Condor alkoi tarjota lennoillaan premium economy -luokkaa ja perusti koneidensa huollosta vastaavan Condor Technik -tytäryhtiön. Condor siirtyi Lufthansan tytäryhtiöstä Thomas Cook Groupin jäseneksi lopullisesti vuonna 2009, jolloin Lufthansa luopui 24,9 prosentin omistusosuudestaan yhtiössä. Thomas Cook Group valitsi vuonna 2011 lentoyhtiöidensä laivastojen pohjaksi kaksi konetyyppiä, Airbus A320:n ja Boeing 767:n. Niinpä myös Condor alkoi korvata Boeing 757 -koneitaan uusilla A320- ja 767-koneilla.


title: Condor

text: Syyskuun 30. päivä vuonna 2012 päättyneen kalenterivuoden aikana Thomas Cook Group teki 485,3 miljoonan punnan tappion. Tilanteen korjatakseen se aloitti toimintansa uudelleenorganisoinnin. Helmikuussa 2013 se imoitti yhdistävänsä omistamansa neljä lentoyhtiötä – Condorin, Thomas Cook Airlinesin, Thomas Cook Airlines Belgiumin ja Thomas Cook Airlines Scandinavian – Thomas Cook Airlines Groupiksi. Condor ja sen sisaryhtiöt yhdistettiin uuden logon, ”Aurinkosydämen”, alle, ja niiden koneet maalattiin uusiin keltaharmaisiin väreihin. Yhdistämisen myötä myös yhtiöiden koneiden matkustamot uudistettiin ja yhdenmukaistettiin, ja niiden aikatauluja säädettiin vaihtoyhteyksien parantamiseksi. Thomas Cook Groupin talousongelmista huolimatta Condor on tehnyt sen omistuksessa jatkuvasti voittoa. Kalenterivuonna 2014 sen liikevaihto oli noin 1,3 mijardia puntaa, ja se teki 50 miljoonan punnan liikevoiton. Liikevaihto kasvoi edellisestä vuodesta 13 miljoonaa ja liikevoitto kaksi miljoonaa puntaa. Vuonna 2015, jolloin Thomas Cook Group teki ensimmäistä kertaa viiteen vuoteen voittoa, Condorin liikevaihto laski 1,257 miljardiin, mutta liikevoitto nousi 56 miljoonaan puntaan.


title: Condor

text: Kesäkuussa 2016 Condorin laivastoon kuuluivat seuraavat 45 lentokonetta. Lisäksi yhtiön käytössä on AirBalticilta kesäkaudeksi 2016 vuokrattu Boeing 737-300, joka lentää lokakuuhun asti joitakin lentoja viikonloppuisin.


title: Condor

text:
Condor on 60-vuotisen historiansa aikana käyttänyt ainakin seuraavia konetyyppejä:
Kesäkaudella 2016 Condor lentää seuraaviin kohteisiin:Talvella 2016–2017 Condor lentää seuraaviin kohteisiin:Yhteistyökumppaneidensa kautta Condor tarjoaa lentoja yli 160 kohteeseen. Thomas Cook Airlines Groupiin kuuluvien sisaryhtiöidensä lisäksi Condorilla on yhteistyösopimus seuraavien lentoyhtiöiden kanssa:


title: Condor

text: Lufthansan kanssa tehdyn yhteistyön lisäksi Condor käyttää sen Miles & More -kanta-asiakasohjelmaa.


title: Juscelino Kubitschek

text: Juscelino Kubitschek de Oliveira (JK) (12. syyskuuta 1902 – 22. elokuuta 1976) oli Brasilian presidentti 1956–1961. Hän syntyi Diamantinassa, Minas Geraisin osavaltiossa. Tšekkiläistaustainen Kubitschek oli koulutukseltaan lääkäri.


title: Juscelino Kubitschek

text: Kubitschek valittiin Minas Geraisin osavaltion parlamenttiin 1934 ja samana vuonna Belo Horizonten pormestariksi. Hän toteutti kaupungissa monia uudistuksia, sai mainetta ja valittiin 1946 Brasilian liittovaltion parlamenttiin. Minas Geraisin kuvernöörinä hän toimi 1950–1954 ja Brasilian presidenttinä 1956–1961.


title: Juscelino Kubitschek

text: Kubitschek valittiin presidentiksi Partido da Social Democracia Brasileiran (PSD) edustajana ja hänen kampanjansa tunnetaan iskulauseesta ”50 vuoden kehitys viidessä vuodessa”. Kautensa aikana valtio kuitenkin velkaantui investointien lisääntymisen seurauksena ja inflaatio kohosi. Yksi hänen tunnetuimmista hankkeistaan on uuden pääkaupungin, Brasílian, rakentamisen alullepano.


title: Juscelino Kubitschek

text: Kubitschekia presidenttinä seurasi Jânio Quadros 1961. Vuonna 1964 sotilasvallankaappauksen seurauksena Kubitschek menetti poliittiset oikeutensa 10 vuodeksi ja lähti maanpakoon. Vuonna 1967 hän palasi Brasiliaan ja kuoli 1976 auto-onnettomuudessa. Hänen tyttärensa Márcia Kubitschek (1942–2000) valittiin kongressiin 1987.


title: James Waddell Alexander

text: James Waddell Alexander II (19. syyskuuta 1888 – 23. syyskuuta 1971) oli merkittävä matemaatikko. Hän kuului topologian tieteenalan perustajiin ja oli osa vaikutusvaltaista Princetonin topologieliittiä, johon kuuluivat Oswald Veblen, Solomon Lefschetz ja muita. Hän oli yksi Princetonilaisen-tutkimuskeskuksen (1933–1951) ensimmäisistä jäsenistä.


title: James Waddell Alexander

text:
Hän toimi myös Princetonin yliopiston professorina (1920–1951).
Vasemmistolaisena hän joutui senaattori Joseph McCarthyn puhdistusten aikana pimentoon ja esiintyi julkisuudessa viimeisen kerran vuonna 1954 puolustaessaan Robert Oppenheimeria.


title: Luutsa

text: Luutsa (, ) on kylä Leningradin alueen Jaaman piirin Laukaansuun kunnassa. Se sijaitsee Laukaanlahden pohjukassa muutaman kilometrin päässä Laukaanjoen suusta itään. Luutsa on Liivakylän ja Joenperän ohella yksi kolmesta kylästä, jossa vielä puhutaan vatjaa. Kylässä toimii vatjalaisten kansanmuseo, jonka johtajana on Tatjana Jefimova. Kylässä pidetään myös vatjalaisten perinteisiä kesäjuhlia heinäkuussa.


title: Luutsa

text: Kylä oli todennäköisesti olemassa jo 1500-luvulla. Kylä yhdistettiin 1800-luvulla Saviojan kylän kanssa. Molemmat kylät kuuluivat Saviojan kartanoon. Kylän lähellä sijaitsee Luizinan kartano.


title: Pisco (juoma)

text: Pisco (ketšuan sanasta "pisqu", "pieni lintu") on Perun ja Chilen viinialueilla rypäleistä tislattu alkoholijuoma (brandy). Se on Chilen, Bolivian ja Perun suosituin alkoholijuoma. Piscon alkuperästä käydään kiistaa Chilen ja Perun välillä. Solmiessaan kauppasopimukset 1999–2005 Euroopan unionin, USA:n ja Meksikon kanssa Chile on käyttänyt nimitystä "chileläinen pisco", mikä ei kiellä mahdollisen perulaisen piscon olemassaoloa.


title: Pisco (juoma)

text: Chilessä pisco jaetaan eri luokkiin alkoholipitoisuuden mukaan: "Pisco Especial" 35 tilavuus-%, "Pisco Reservado" 38–40 tilavuus-% ja "Gran Pisco" 43 tilavuus-% tai enemmän. Eri merkeillä on myös laatueroja sen mukaan, kauanko niiden on annettu kypsyä varastoissa amerikkalaisesta tammesta valmistetuissa tynnyreissä.


title: Pisco (juoma)

text: Perussa ei ole laatujen luokittelua alkoholipitoisuuden mukaan, koska se on vakio 42–43 tilavuus-%.


title: Pisco (juoma)

text: Tunnetuin piscosta tehtävä cocktail on pisco sour.


title: Antiketju

text: Matematiikassa, erityisesti järjestysteoriassa, antiketju on kahden osittain järjestetyn joukon välinen relaatio.


title: Antiketju

text: Olkoon S osittain järjestetty joukko S:n kaksi alkiota "a" ja "b" ovat vertailullisia jo "a" ≤ "b" tai "b" ≤ "a". S:n ketju C on pareittain vertailullinen S:n osajoukko, eli kaikki "C":n alkioit "x" ja "y" ovat vertailullisia. Toisaalta S:n antiketju on pareittain vertailemattoimien alkioiden muodostama S:n osajoukko. Siten "A" on S:n antiketju jos "A" on "S":n osajoukko jolle jokainen kahden "A":n alkion muodostama pari on vertailematon, eli kaikilla "A":n alkioilla "x" ja "y" "A" ei ole voimassa "x" ≤ "y" eikä "y" ≤ "x".


title: Antiketju

text: Dilworthin lauseen mukaan kokoa "n+1" olevaa antiketjua "A" "S":ssä ei ole jos ja vain jos "S" on yhdiste "n" täysin järjestetystä joukosta. Lauseen perusteella voidaan arvioida maksimaalisen antiketjun kokoa.


title: Antiketju

text: Spernerin lauseen mukaan äärellisen "n"-alkioisen joukon "X", joka on järjestetty osajoukkorelaation suhteen, on maksimaalisen antiketjun koko enintään formula_1.


title: Siperiankärhö

text: Siperiankärhö ("Clematis alpina" ssp. "sibirica", myös "Clematis sibirica") on kärhöihin kuuluva köynnös, jota tavataan luonnonvaraisena Euraasian havu- ja lehtimetsävyöhykkeellä pääasiassa Tyyneltämereltä Venäjän länsiosiin. Suomessa lajia tavataan luonnonvaraisena vain muutamasta kasvupaikasta ja se on rauhoitettu luonnonsuojeluasetuksella.


title: Siperiankärhö

text: Siperiankärhö on puuvartinen köynnös, joka kasvaa tavallisesti 0,3–4 metriä pitkäksi, joskus jopa kahdeksaan metriin saakka. Kasvi suikertelee pitkän monivuotisen vartensa avulla maata pitkin tai kiipeää kärhilehtiensä avulla puiden, lähinnä kuusten, oksistoissa. Sen lehdet ovat vastakkain. Lehden lapa on kaksi kertaa kolmilehdykkäinen, lehdykät ovat 3–7 cm pitkiä, puikeita ja sahalaitaisia. Kellanvalkoiset, ulkopinnaltaan kiiltävän myötäkarvaiset, nuokkuvat kukat ovat yksittäin lehtihangoissa. Joskus harvoin kukat voivat olla myös violetinsinisiä. Kukan perä on 8–15 cm pitkä. Kukan kehä on teriömäinen ja se koostuu neljästä 2,5–4 cm pitkästä kehälehdestä. Siperiankärhö kukkii Suomessa kesä-heinäkuussa. Kasvin siemenet kypsyvät pienissä mutta pitkäotaisissa ja huomiota herättävän höyhenmäisesti karvaisissa pähkylöissä, jotka leviävät helposti tuulten mukana. Siperiankärhö on myrkyllinen kasvi.